10 Cara Memujuk Lelaki Merajuk Yang Sensitif. Marah & Ego?

Cara Memujuk Lelaki Merajuk
Cuba anda ingat bilakah kali terakhir suami atau teman lelaki anda merajuk? Sekiranya anda adalah lelaki, bila agaknya kali terakhir anda merajuk? Siapa yang lebih kerap merajuk? Adalah lelaki atau perempuan? Sila simpan jawapan di dalam hati anda kerana ruangan ‘Percintaan’ kali ini akan mengupas 10 cara yang dirasakan tepat untuk memujuk lelaki yang merajuk.
Lelaki, walau nampak ‘macho’, sebenarnya sensitif dan ego. Marah tidak tentu pasal. Namun ada rahsia memujuk lelaki yang merajuk. Buat para wanita yang bergelar isteri, boleh aplikasikan pada suami sendiri. Mari kita cuba!

Kenalpasti punca atau sebab lelaki merajuk
1. Kenalpasti Punca

Untuk memujuk lelaki yang sedang merajuk, perkara pertama yang anda perlu kenalpasti adalah punca atau sebab lelaki itu merajuk. Sekiranya anda tahu puncanya, maka ia lebih mudah untuk anda memujuk golongan lelaki kerana anda hanya perlu mengaku kesilapan atau kesalahan anda walaupun terang-terangan bukan salah anda serta menyokong tindakan ‘merajuk’nya itu.

Ingat! lelaki mempunyai satu sikap tegar iaitu ego. Jangan ditambah atau dicabar egonya ketika lelaki merajuk. Puji mereka demi meneruskan perhubungan awam yang baik selanjutnya.
Mulakan dengan meneka
2. Mula meneka sebab
Sekiranya anda tidak pasti punca lelaki itu merajuk, sudah tentu situasi seperti ini lebih sukar Bagaimanakah anda ingin tahu punca sebenar lelaki merajuk?
Sekiranya anda tidak mempunyai sebarang jawapan terlintas di kepala anda, mulakan dengan mencari petunjuk atau ‘hint’. Mulakan dengan meneka. Kumpulkan tekaan-tekaan anda itu sebagai persediaan untuk berhadapan dengan lelaki tersebut. Mula meminta maaf kerana mengganggu urusannya dan mula meneka. Lelaki suka sekiranya ada orang mengambil berat terhadap mereka sekiranya mereka bermasalah kerana mereka suka memendam. Mereka rasa tidak ‘cool’ kalau bermasalah walaupun tanpa mereka sedari, mereka akan perlahan-lahan membongkarkan rahsia masalah mereka kepada kita secara perlahan-lahan.
Berbual dengan nada yang sopan dan lemah lembut serta menenangkan
3. Jangan tegas tapi santai
Kenapa lelaki mudah tertarik bila berurusan dengan wanita? Selain daripada tarikan fizikal, ada juga lelaki yang tertarik dengan tutur kata dan bicara seorang wanita kerana lemah lembut dan sopan. Dengar erti kata lain, seorang lelaki memang suka bercakap kasar atau ganas, tetapi mereka sebenarnya tertarik dengan percakapan dan susun atur lisan atau komunikasi yang lemah lembut dan sopan santun Sekiranya anda tidak percaya, cuba suruh seorang lelaki bercakap sopan dan lemah lembut kepada seorang lelaki lain dan lihat responnya.
Jadi, anda boleh ajak mereka berbual atau berbicara dengan nada yang sopan dan lemah lembut serta menenangkan. Persoalannya, adakah ton nada anda apabila bercakap mencapai piawaian yang dimaksudkan? Uji sekarang.
Gunakan jenaka dan komedi ketika ingin memujuk
4. Berjenaka dan komedi
Jenaka adalah salah satu bentuk hiburan yang boleh diterima setiap individu. Namun, hiburan perlu diketengahkan atau dilakukan pada masa dan tempat yang sesuai.
Sama ada anda perasan atau tidak, anda boleh menggunakan jenaka dan komedi ketika ingin memujuk soerang lelaki. Cuba mendekati lelaki yang sedang merajuk dan mula melakukan jenaka yang tidak perlu keterlaluan dan komedi atau berseloroh yang ringan.
Untuk menjaga hati ada yang berusaha untuk berjenaka serta menjaga air muka ‘cool’ atau ‘macho’ mereka, mereka akan cuba memberi maklumbalas dengan mula mengukir sedikit senyuman. Itu petanda perangkap sudah menjadi.
Belikan sesuatu untuk memulakan perbualan
5. Belikan sesuatu untuk memulakan perbualan
Anda mungkin tidak tahu atau tidak pandai memulakan langkah apabila lelaki sedang merajuk. Cara paling mudah dan ringkas adalah membelikan makanan atau minuman yang rutin dan berikan kepada lelaki tersebut.
Contohnya, ketika waktu makan tengah hari, anda biasa pergi menjamu selera makan tengah hari anda bersama lelaki tersebut dengan nasi bercampur lauk. Cuba, bungkuskan satu pek polisteri berisi nasi dan lauk yang mungkin biasa dimakan olehnya atau sebarang lauk. Ingat, bukan isinya yang penting tapi sebab untuk menegurnya yang penting.
Cara Memujuk Lelaki
6. Mengajak melakukan perkara yang dia suka
Walaupun seorang lelaki itu sedang merajuk, tetapi hari kecil mereka masih sukar untuk menolak aktiviti kebiasaan atau tabiat mereka. Contohnya, ajak lelaki yang merajuk ini ke luar pejabat untuk merokok. Pasti semua masalah bakal dikongsi dan dilepaskan.
Contoh yang lain, ajak mereka bercerita tentang sukan seperti Liga Inggeris atau Liga Malaysia ataupun hobi yang biasa dikongsi bersama.
7. Melayan mereka seperti tiada masalah
Kadang-kadang, ego seorang lelaki itu tersangat tebal ataupun mereka lebih suka pendam dan tidak mahu diluahkan kepada orang lain kerana itu adalah prinsip hidup mereka.
Sekiranya situasi seperti ini berlaku, anda perlu malayani lelaki yang merajuk tersebut seperti keadaan yang sepatutnya atau kebiasannya. Lama-kelamaan, mereka akan melepaskannya atau melupakannya dengan sendiri.
Lelaki seperti ini biasanya jenis ‘hangat -hangat tahi ayam’ iaitu emosi mereka sekejap sahaja boleh menjadi ‘panas’ dan sepantas kilat mudah menjadi ‘sejuk’.
Manipulasi orang yang mereka paling sayang
8. Kalahkan mereka dengan kelemahan
Setiap manusia pasti ada kelemahan. Begitu juga dengan lelaki, Umpan sifat rajuk mereka dengan kelemahan mereka. Contohnya, kawan atau teman yang paling rapat dengannya. Anda juga boleh memanipulasi orang yang mereka paling sayang seperti teman wanita, tunang atau isteri. Ada yang boleh menyuruh ibubapa atau adik-beradiknya. Kadang-kadang, mereka tidak seharusnya perlu berdepan atau bersemuka dengannya, taktik ini boleh digunakan menggunakan panggilan telefon atau sistem pesanan ringkas sahaja. Ada yang lebih moden dengan menggunakan lamam sosial atau sembang seperti ‘Facebook’, ‘Twitter’ dan lain-lain lagi.
Lakukan sesautu yang di luar kebiasaan
9. Memalukan Dan Memperbodohkan Diri Untuk Si Dia
Sekiranya anda kreatif dalam menangani situasi ini, anda boleh melakukan sesautu yang di luar kebiasaan seperti menyanyi, mereka kad ucapan sendiri, menulis puisi maaf dan sebagainya.
Si lelaki yang merajuk itu nanti pasti tersenyum atau ketawa sendiri melihat anda sanggup memalukan diri untuk memujuk hatinya.
Anda juga ada hak untuk merajuk manja
10. Ugutan Manja
Sekiranya semua yang anda telah lakukan seperti di atas tidak menjadi dan anda sudah penat melayan karenah lelaki merajuk, maka sudah tiba masanya untuk anda melakukan tindakan yang drastik atau perlakukan atau tindakbalas keterbalikan psikologi (reverse psikologi).
Anda juga ada hak untuk merajuk manja. Lagipun, jika difikirkan sejenak apa rasionalnya seorang lelaki merajuk? Jawapannya, sudah pasti ingin menarik perhatian dan ingin pasangan atau orang sekeliling memanjakannya. Oleh itu, sekiranya rajukannya itu memberi kesan yang berbeza dan tidak dijangka oleh si lelaki tersebut, pasti dia akan berpaling kembali memperbetulkan keadaan. Bak kata anak-anak muda zaman sekarang ‘Macam comel je, macam comel je’.


5 Cara Memutihkan Kulit Secara Semulajadi

Cara Memutihkan Kulit
Kita semua idamkan kulit yang putih gebu dan terdapat banyak cara untuk dapatkannya, samada secara semulajadi atau moden dengan penggunaan ubat. Tetapi kita harus faham bahawa kulit kita tidak semuanya sama disebabkan pelbagai faktor dan satu cara yang berkesan untuk seseorang tidak semestinya berkesan untuk orang lain.
Oleh itu, di bawah ini disenaraikan beberapa pilihan yang ada, supaya anda boleh melakukan eksperimen sehingga anda jumpa yang terbaik untuk anda.

1. Minum air masak
Foto Kredit: therichest.com
Pertama sekali iaitu merupakan perkara asas yang sepatutnya diberi perhatian penting tetapi kita selalu ambil mudah adalah pengambilan air yang mencukupi. Pastikan anda minum sekurang-kurangnya 2 liter air setiap hari bagi memastikan sistem dalaman anda dapat berfungsi dengan baik. Badan kita perlukan air sebanyak itu setiap hari bagi membantu dalam menggantikan sel-sel yang mati dan terutama sekali kulit kita juga akan kelihatan putih jika ia diamalkan.

Perasan atau tidak, penjual water filter lebih arif tentang ini. Mereka sudah lama tahu, dengan minum air bersih, ia satu cara memutihkan kulit yang paling asas. Bila kandungan air cukup, kulit jadi cantik. Jangan malas-malas minum air lagi.

2. Guna air beras
Seterusnya adalah dengan menggunakan air beras. Ramai yang tahu bahawa beras atau nasi adalah makanan ruji kita, tetapi berapa ramai yang tahu bahawa air beras boleh digunakan untuk memutihkan kulit secara semulajadi? Dengan hanya berendam menggunakan air beras selama 15 minit sehari dan lakukannya dua kali sehari; anda boleh lihat kulit anda lebih putih dalam masa beberapa minggu. Selepas ini, jangan buang terus air berasa. Gunakan ia sebagai salah satu cara memutihkan kulit.
3. Guna limau nipis
Foto Kredit: healthyfig.com
Petua ketiga cara memutihkan kulit adalah dengan menggunakan limau nipis. Hiris sedikit sebiji limau dan sapukan ke permukaan kulit dan pastikan air limau tersebut mengenai bahagian tubuh yang anda ingin putihkan dan biarkan selama 30 minit ke 1 jam. Ia boleh diamalkan setiap hari dan perubahan dapat dilihat dalam masa beberapa minggu.
4. Guna lidah buaya
Lidah buaya atau lebih dikenali sebagai ‘aloe vera’. Anda boleh cuba amalkan menyapu sedikit lendir lidah buaya tersebut pada kulit sebelum tidur kerana ia bukan sahaja boleh memutihkan, malah melicinkan kulit. Amalkan setiap malam dan anda pasti boleh lihat kemujarabannya dalam masa beberapa bulan.
5. Guna biji tomato
Cara memutihkan kulit yang nombor lima di dalam senarai ini adalah dengan menggunakan biji tomato. Apa yang anda perlu lakukan adalah dengan meratakan air suam ke bahagian kulit dan potong buah tomato tersebut kepada menjadi separuh atau 2 bahagian.
Ambil tomato yang telah dipotong tersebut dan cicahkan dengan gula kemudian gosokkan ke permukaan kulit anda dan biarkannya selama 5-10 minit. Sebiji tomato boleh digunakan sebanyak 2 kali, oleh itu lakukannya sekali pada waktu pagi dan sekali lagi pada waktu malam. Bukan sahaja mencerahkan kulit, akhbar Kosmo membawa laporan bahawa ada 11 lagi keajaiban tomato yang ramai orang tidak tahu.
Bonus: Tips terakhir cara memutihkan kulit secara semulajadi adalah dengan mengelakkan diri dari terdedah dengan sinaran matahari. Mungkin tidak semua orang dapat melakukannya kerana ia bergantung kepada kerjaya seseorang individu tersebut.
Tetapi jika boleh, sila kurangkan dari berjemur di tengah panas di bawah sinaran matahari yang terik kerana sudah semestinya jika anda selalu terdedah; kulit anda akan bertukar kehitaman secara semulajadi kerana tindakbalas kulit anda dengan sinaran matahari tersebut.

Akhir kata
Tidak perlu guna produk yang mahal, ubat-ubatan atau suntikan. Bahan semulajadi sudah cukup. Sampai di sini sahaja tips dan cara memutihkan kulit dari kami.
Selamat mencuba!


Lelaki Ini Simpan Duit Raya Lebih Awal, Ini Caranya Dapatkan RM1234 Dengan Cepat

Bila tiba Hari Raya Aidilfitri pasti ramai yang berpusu-pusu menukar wang di bank untuk diberikan kepada saudara mara di kampung. Selain mengeluarkan wang di bank, anda juga boleh cuba menabung dari awal tahun supaya tidak menganggu modal perbelanjaan yang lain seperti yang dilakukan oleh Syahr Musafir.
Baca juga: Cara Menabung Duit Setahun Boleh Dapat RM4436, Guna Teknik Ni!

LELAKI INI SIMPAN DUIT RAYA LEBIH AWAL, INI CARANYA

Jelas Syahr, sikap malasnya itu menyebabkan dia memilih untuk tidak menukar wang duit raya di bank berdekatannya. Setiap hari dia memasukkan wang RM1 sebanyak dua atau lima keping ke dalam tabung. Jika tiada wang kertas RM1, dia akan memasukkan RM5 atau RM10 ke dalam tabung.

Saya ada satu sikap malas nak pergi bank untuk tukar ‘duit raya’ jadi beberapa tahun kebelakangan ini, saya mulai kumpul duit RM1 supaya saya boleh guna sebagai duit raya apabila raya puasa tiba.

Nak dipendekkan cerita, setiap kali masuk office saya, saya masukkan 1 keping RM1 atau 2 hingga 5 keping RM1 ke dalam tabung. Saya fikir kalau saya istiqamah, saya akan dapat minimum 365 keping RM1 pada hujung tahun. Tetapi ada hari saya tak ada not RM1, saya masukkan saja RM5 atau RM10.

Katanya, wang kertas yang dimasukkan hanyalah yang elok dan keras sahaja. Dia berjaya mengumpul RM800 sebelum raya tahun 2022.
Selepas raya puasa tahun 2022, dia mula menabung untuk raya tahun 2023 dan sehingga 1 Januari 2023, sebanyak RM1234 berjaya dikumpul.
Saya berjaya kumpul RM800 sebelum raya 2022. Untuk tahun 2022 yang baru berlalu bermula selepas raya puasa, saya mulai menabung semula. Sehingga semalam 1 Januari 2023, petang ini saya keluarkan duit daripada kotak tabung saya dan saya kira. MasyaAllah saya berjaya kumpul RM1234. Alhamdulillah.

Dalam total itu, ada 684 keping not RM1. Kira settle la ‘stok duit raya’ saya bulan Mac nanti. Tak payah nak pergi tukar duit di bank dah.
Jadi anak-anak yang datang beraya nanti bakal dapat duit kertas warna biru muda. Jangan tanya berapa keping, itu rahsia. Moga bermanfaat!
Sumber: Facebook Syahr Musafir


Cara Menabung Duit Setahun Boleh Dapat RM4436, Guna Teknik Ni!

Seperti tahun-tahun lain, pasti ramai dalam kalangan kita yang berazam untuk menabung duit sehingga hujung tahun untuk kegunaan masa hadapan. Pelbagai cara atau tips dicuba untuk memastikan agar azam tersebut dapat dipenuhi.
Bagi anda yang mengalami masalah sukar untuk menabung, apa kata cuba cara mudah ini yang dikongsi oleh pemilik Facebook Nur Emira. Setahun boleh simpan RM4436 tau, banyak kan?

Baca juga: Teknik Simpan Duit Gerenti Menjadi, Cukup Setahun Dapat RM 3000!
CARA MENABUNG DUIT SETAHUN BOLEH DAPAT RM4436
Alhamdulillah berjaya konsisten 2021. Total RM 4436.00.

RM2 – setiap hari
RM5 – setiap kali dapat
RM10 – 2 helai seminggu
RM20 – 1 helai seminggu
RM50 – Febuari, April, Jun, August, October, December.
RM 100 – Januari, Mac, May, July, September, November.
Buat asing. Rajin-rajin macam ni.

Jumlah setiap bulan tak sama sebab duit RM5, bergantung pada banyak mana duit RM5 yang dapat. Start lambat sikit, pertengahan Februari. Pengakhiran 31 Disember.

Good luck pada siapa sedang buat mcm ni in year 2022.  Jom nak sambung in year 2022, kalau sama amount campur 2021. Boleh book pakej umrah.
Mudah mudahan ada rezeki. Allah jemput ke sana. Aminn. Dapat pegang cash macam ni, rasa sayang nak pergi letak bank pun ada.

Wah, banyak juga tu kan. Boleh la cuba sekarang. Belum terlambat lagi tau. Selamat mencuba!
Sumber: Facebook Nur Emira Mohd Arifie


Taktik Mudah Menabung Bagi Orang Boros, Boleh Dapat Sampai RM5k!

Amalan menabung telah lama diajar sejak kecil lagi sewaktu kita masih direbung usia. Cumanya, amalan ini mahu dibuat atau tidak mahu diikutkan, ibarat kata pepatah hendak seribu daya tak hendak seribu dalih.
Bagi mereka yang bersikap boros, amat sukar ya untuk berjimat cermat inikan pula untuk menabung banyak godaan disekelilingnya. Namun, kalau tidak dipecahkan ruyung, manakan dapat sagunya. Jadi perlulah berusaha jika inginkan ganjarannya.

Baca juga: Cara Tukar Kad Maybank Expired Dekat Kiosk, Tak Payah Beratur Panjang!
TAKTIK MUDAH MENABUNG BAGI ORANG BOROS

Kini, terdapat pelbagai cara untuk menyimpan seperti simpanan harian, mingguan, bulanan dan bermacam lagi cara. Oleh itu, mari ikuti taktik menabung yang dikongsikan oleh Anaa Sofianaa buat individu yang bersikap boros, terutamanya.

CARA MENABUNG ORANG BOROS
Yaa! Saya lah itu orangnya. Boros membeli makanan sampai tidak sedar berat badan naik sudah pula. Haha!
Jadi disini Anaa mahu share macam mana Anaa menyimpan duit untuk tahun ini dengan cara paling simple saja. Macam mana tu?
MENYIMPAN IKUT TARIKH HARI BULAN

1 hb RM1
2 hb RM2
3 hb RM3
4 hb RM4 (dan begitulah seterusnya sampai la hujung bulan)
30 hb RM30
31 hb RM31

Dan ulang benda yang sama untuk bulan bulan seterusnya. Yang penting ikut tarikh Hari Bulan yaa! Jadi kalau genap 12 bulan = setahun, kita akan dapat total RM5767.

Ini cara paling best yang semua orang boleh buat tau! Cara ni sangat berkesan pada orang yang boros berbelanja. Anaa terpaksa skip bulan March, April & May tahun ini sebab masa tu PKP dan lepas total ada la juga dapat RM4310.
Sebab Anaa jenis suka barangan dapur, (nota buat bakal suami = dulang hantaran nanti bagi set barang dapur ok. Haha) jadi terbeli laa set set kuali ni haaa! Ibu ibu saja tahu ni berapa harganya.

Dapatlah reward diri dengan set set kuali harga kayangan, sebelum ini dapat cuci mata ja. Alhamdulillah tercapai juga hajat akhirnya.
Lagi satu alasan anaa, for future nanti lepas berumah tangga senang sikit ada sudah barang dapur sendiri.

Ini contoh jadual menabung yaa, untuk setahun. Jadi boleh tick hari-hari. Ikut hari tu. Berapa hari bulan, ikutlah nilai hari tersebut. RM1 RM2 RM3 RM4 RM5 & seterusnya.
Contoh Januari, tick sampai bawah, lagi best hari-hari buat mana tahu terlupa sudah masuk tabung atau belum. Jadi better kita main tick tick yaa.
 Di hujung tu boleh total per month. January berapa total & seterusnya laa. Dibawah sekali nanti hujung tahun baru total semua sekali per month tu.
BOLEH PAKAI CARA INI BAGI:
1. Abang kakak yang mahu deposit kereta atau beli barang kesukaan diri.
2. Bujangan yang mahu kahwin (boleh tambah untuk majlis atau wang hantaran).
3. Ibu ibu yang mahu lengkapkan barangan dapur, rumah dan sebagainya.
4. Ayah ayah yang mahu ubah suai rumah, keperluan keluarga dan lain-lain.
TAKTIK MENABUNG BUAT GANJARAN DIRI SENDIRI

Ini tabung untuk reward diri saja tau! So pakai la untuk apa yang dihajati.
Paling penting sekali, bulan-bulan jangan lupa bagi mak ayah duit belanja. Jangan lupa bersedekah dengan adik beradik & keluarga. Jangan lupa untuk sentiasa bersyukur dengan segala rezeki yang Tuhan bagi walaupun sekecil kecil nilainya.
Semoga kalian berjaya menyimpan untuk tahun 2021. Jom menabung!
Sumber: Facebook Anaa Sofianaa


“Aduii… Sakitnya terpijak mainan. Geram betul aku dengan budak-budak ni. Puas aku suruh kemas dari tadi, dia boleh tinggalkan bersepah macam tu je. Tak boleh jadi ni. Aisy, Aiman, mari sini!”
Budak-budak memang banyak ragamnya. Kalau tak kena gaya, memang rasa nak dijeritkan saja. Tapi kalau anda perasan, lagi kita garang, lagi anak-anak ‘galak’ membuat perangai. Sebaliknya, sesetengah ibu bapa tak perlu pun ‘tunjuk taring’ untuk buat anak-anak mendengar cakap.

Apa rahsia mereka agaknya?
7 Cara Nak Elak Jadi Ibu Ayah Yang Pemarah. ‘Cool’ Je…
1. Bagi ‘Timeout’ Untuk Diri Sendiri
Bila tengah marah, kita lebih mudah untuk bercakap tanpa berfikir dan membuatkan orang mudah tersinggung. Jadi, kalau agak-agak ‘darah’ dah mula ‘naik’, cepat-cepat asingkan diri daripada situasi tersebut atau cuba kosongkan minda untuk bertenang.

Rasulullah juga mengajarkan supaya kita duduk sekiranya sedang berdiri. Kemudian berwudhuklah dan ucapkan istighfar. Minta petunjuk daripada Allah supaya diberi kesabaran dalam mendidik anak.

Bila dah bertenang, kembali pada anak dan terangkan secara tegas tentang kesalahannya dan kesan tindakannya pada orang lain. Kemudian, peluklah anak dengan erat sebagai tanda bahawa kita sentiasa menyayangi dia walau apa pun terjadi.
Foto Kredit: urbo.com
2. Nada Serius Lebih ‘Menakutkan’ Berbanding Terpekik-pekik
Walaupun kita sebagai ibu bapa lebih berkuasa di dalam rumah, elakkan menengking, membebel, atau menjerit pada anak. Cuba bertegas tanpa menghamburkan kemarahan dan bebelan yang meleret-leret. Kadang-kadang, berbisik dan bercakap dengan nada serius lebih ‘menakutkan’ berbanding terpekik-pekik. Gunakan ‘eye contact’. Dengan cara ini, mesej yang ingin disampaikan dapat didengar dengan lebih jelas oleh anak.
Ingatlah bahawa kita mahukan anak supaya hormati dan sayangi kita sebagai pelindung mereka, bukannya takut dengan kita. Tindakan ini menunjukkan kematangan kita sebagai seorang dewasa di dalam rumah.
Foto Kredit: kleo.ru
3. Tak Perlu Semuanya ‘Perfect’
Kebanyakan masa, punca ibu ayah cepat naik angin adalah kerana kepenatan yang melanda diri. Penat baru balik kerja, penat buat kerja rumah, penat memandu kereta dan merempuh ‘jammed’. Semua keadaan ini begitu mudah menjadi pencetus kepada suis kemarahan kita.
Oleh itu, tak perlu rasa bersalah jika anda mahu mengambil sedikit masa untuk berehat. Tarik nafas yang dalam, lihat sekeliling, dan jangan pula sibukkan diri dengan gajet apabila bersama anak. Seperkara lagi, elakkan daripada memaksa diri melakukan sesuatu di luar kemampuan. Contohnya kalau dah penat seharian bekerja dan ambil anak, tak apalah sekali-sekala beli makanan luar saja. Bergilir-gilirlah dengan pasangan untuk mendapatkan rehat masing-masing.
Foto Kredit: gettyimages.com
4. Tetapkan Rutin
Kadang kala anak bertindak secara tidak terkawal disebabkan kegagalan ibu bapa menetapkan rutin harian. Sebagai contoh, anak yang sedang kelaparan mudah membuat perangai kerana tidak makan mengikut masa.
Dalam kehidupan berkeluarga, perancangan dan rutin harian amat penting kerana ia memberi kesan kepada setiap ahli keluarga. Apabila anak dibiasakan mengikut rutin hariannya seperti makan, mandi dan tidur, mereka akan mudah menurut tanpa membantah.
Foto Kredit: Reader’s Digest
5. Amalkan Senaman / Riadah Bersama Keluarga
Aktiviti riadah bukan sahaja memberi impak positif kepada tahap kesihatan, malah mampu menenangkan minda seseorang. Bersenam dapat membantu badan merembeskan hormon endorphin iaitu hormon yang membuatkan seseorang lebih gembira.
Tak perlu pun pergi ke gym. Bawa anak bersiar-siar ke taman berdekatan atau bermain badminton di halaman rumah juga sudah memadai. Anak-anak dapat keluarkan tenaga, ibu bapa pun dapat hilangkan stres.
Foto Kredit: parentsavvy.com
6. Pilih Makanan Berkhasiat
Pepatah ‘you are what you eat’ mungkin ada betulnya. Jika anda memang jenis pemarah, semak semula diet harian anda. Menurut pakar pemakanan menerusi laman web kesihatan HealthLine, karbohidrat ringkas yang tinggi seperti gula dan kanji putih lebih mudah membuatkan seseorang mengalami ‘mood’ yang tidak menentu. Oleh itu, disarankan menukarnya kepada karbohidrat kompleks yang terdapat di dalam roti mil penuh dan bijirin seperti oat.
Karbohidrat kompleks dapat membantu penghasilan serotonin iaitu hormon yang dapat memperbaiki ‘mood’ seseorang. Lebihkan juga makan makanan yang kaya dengan vitamin D seperti kacang soya dan susu rendah lemak serta protein. Makanan ini dipercayai dapat mengurangkan stres.

7. Ingat Bahawa Kita Adalah Cerminan Mereka
Sebelum bertindak, ingatlah bahawa kita merupakan role model yang paling besar pengaruhnya terhadap anak-anak. Secara tidak sedar, sifat pemarah, suka menjawab, dan cepat mengamuk mungkin berpunca daripada kita sendiri.
Ini kerana, mereka paling mudah mengikuti apa yang kita lakukan walaupun belum mampu menilai baik buruknya. Mereka sebenarnya lebih cenderung mengikut apa yang kita lakukan berbanding apa yang kita ucapkan dan nasihatkan.
Foto Kredit: huffingtonpost.com/
Anak-anak Cuma Mahukan Perhatian
Kalau ada masalah lain yang mengganggu fikiran, cuba buang jauh-jauh apabila bersama anak. Emosi tidak stabil akan membuatkan kita mudah melenting lebih-lebih lagi terhadap perkara kecil yang dilakukan oleh anak-anak.
Anak-anak masih kecil dan perlukan perhatian ibu bapa. Kadang-kadang mereka tak tahu luahkan, jadi mereka pun ‘buat perangai’. Kita yang kini bergelar ibu bapa perlu peka dengan keperluan mereka dan bersikap matang untuk menanganinya.
Yang penting, jangan tension-tension ya!


Dalam Islam, terdapat beberapa konsep rezeki. Ada rezeki yang perlu diusahakan, ada yang diberi percuma tanpa diminta, ada rezeki yang kita dah usaha, tapi akhirnya menjadi milik orang lain.
Umumnya jika kita membicarakan tentang rezeki, kita akan terbayangkan wang yang banyak, rumah yang besar, kereta yang cantik, dan serba-serbi yang berkait dengan material. Sebenarnya, rezeki itu tidak terhad setakat itu. Ilmu, kesihatan, kelapangan masa, keluarga, kasih sayang, jodoh, zuriat, dan macam-macam lagi adalah rezeki.

Sebagai hamba yang lemah, kita tentunya sentiasa mengharapkan rezeki daripada Pencipta.
10 Cara Menambah Rezeki & Keberkatan Dalam Rumah Tangga
Berikut adalah beberapa cara menambah rezeki yang dianjurkan dalam al-Quran dan sunnah.

1. Mula Dari Sumbernya
Jika kita sentiasa berasa ‘kurang’ walaupun gaji dah banyak, periksa semula sumbernya. Adakah ia termasuk dengan sumber syubhah atau riba? Allah telah menerangkan larangan memakan riba ini kerana ia adalah perbuatan menganiaya hak orang lain. Mungkin itu sebabnya rezeki terasa sempit atau walaupun kuantitinya banyak.

Firman-Nya:
يَا أَيُّهَا الَّذِينَ آمَنُوا لَا تَأْكُلُوا الرِّبَا أَضْعَافًا مُضَاعَفَةً ۖ وَاتَّقُوا اللَّهَ لَعَلَّكُمْ تُفْلِحُونَ
Hai orang-orang yang beriman, janganlah kamu memakan riba (dengan berlipat ganda) dan bertakwalah kamu kepada Allah supaya kamu mendapat keberuntungan.
(Surah Al-Imran: 130)
Di samping itu, jangan memandang remeh soal zakat sehingga lupa menunaikan tanggungjawab kita terhadap orang yang berhak terhadapnya.
Foto Kredit: pantonandco.com
2. Menjaga Hubungan Kekeluargaan Dan Sesama Manusia
Walaupun sibuk bekerja siang dan malam, luangkanlah masa untuk berkasih sayang dengan pasangan dan anak-anak. Gembirakanlah mereka walaupun kita berada dalam keletihan. Jangan sampai tak ada masa menjenguk atau bertanya khabar kepada ayah, ibu, mertua, saudara-mara, dan jiran-tetangga.
Percayalah, tidak rugi kita bersilaturrahim dan menjaga hubungan sesama manusia kerana dalam sebuah hadis telah menyebutkan:
“Sesiapa yang suka untuk diluaskan rezekinya dan dipanjangkan umurnya maka hendaklah ia menyambung tali silaturahim.”
(Hadis Riwayat Bukhari)

3. Bersedekah
Begitu banyak kelebihan sedekah yang sering kita dengar, sama ada dari sudut Islam mahupun psikologi. Menurut kajian, perbuatan memberi atau menyumbangkan harta, masa, tenaga, dan sebagainya kepada orang lain yang memerlukannya telah terbukti memberi manfaat besar terhadap manusia dari segi kesihatan mahupun emosi.
Dari Amru bin Auf ra katanya Rasulullah saw bersabda:
“Sesungguhnya sedekah seseorang Islam itu memanjangkan umur dan mencegah daripada mati dalam keadaan teruk dan Allah swt pula menghapuskan dengan sedekah itu sikap sombong, takbur dan membanggakan diri (dari pemberiannya).”
(Hadis Riwayat Bukhari)
Janganlah kita begitu ‘berkira’ dengan Allah kerana Allah mampu memberikan kita rezeki melalui sumber yang tida disangka-sangka. Dalam satu syarahan, penulis Yasmin Mogahed pernah menyebutkan; Jika kita kesempitan masa, sedekahkanlah masa kita untuk membantu ke jalan kebaikan. Jika kita kekurangan wang, sedekahkanlah wang kita kepada yang lebih memerlukan, dan sebagainya. Itulah formula rezeki yang amat berkesan.

4. Melazimi Al-Quran
Allah menjanjikan keberkatan dunia dan akhirat kepada setiap orang Islam yang selalu meluangkan waktu membaca dan memahaminya. Ia adalah ayat-ayat dari Allah dan mukjizat yang teragung. Maka, rugilah jika kita tidak berusaha memahami isinya dan membaca ayatNya. Bacalah al-Quran setiap hari dan ajarkannya kepada anak-anak seawal usia.
Seseungguhnya, rumah yang dibacakan al-Quran di dalamnya akan dipenuhi dengan berkat.
Firman Allah:
“Dan (al-Qur’an) ini adalah kitab yang Kami telah turunkan yang mengandungi berkat, mengesahkan kebenaran kitab-kitab yang diturunkan sebelumnya dan supaya engkau memberi peringatan…”
(Surah al-An’am: 92)
Foto Kredit: ultimatemuslimwarriors.wordpress.com
5. Solat Dhuha
Dalam sibuk memfokuskan pada kerja-kerja seharian di pejabat, menjaga anak di rumah, menyediakan makanan tengahari, terdapat satu rahsia dalam membantu anda mencapai keberkatan di dalamnya, iaitu dengan mengerjakan solat dhuha.
Terdapat banyak kelebihan luar biasa bagi solat sunat dhuha yang disebutkan dalam hadis.
Memetik salah satu daripadanya, Allah berfirman:
يَقُولُ اللَّهُ عَزَّ وَجَلَّ يَا ابْنَ آدَمَ لاَ تُعْجِزْنِى مِنْ أَرْبَعِ رَكَعَاتٍ فِى أَوَّلِ نَهَارِكَ أَكْفِكَ آخِرَهُ
“Wahai anak Adam, janganlah engkau luput dari empat rakaat di awal harimu (solat dhuha), nescaya Aku cukupkan untukmu di sepanjang hari itu.” (Hadis Riwayat Ahmad)
Foto Kredit : picssr.com
6. Istighfar
Kalaulah dosa boleh ditayangkan pada kita selama kita hidup, mungkin ramai yang dah berputus asa kerana terlalu banyak berbuat dosa.
Tapi, penting untuk kita ingat bahawa Allah itu Maha Pengampun. Kita takkan mampu membayangkan betapa luasnya pengampunan Allah. Selagi mana kita memohon ampun kepadanya, ia tetap akan diampunkan walaupun dosa kita amat banyak, bak buih di lautan. Memohon ampun adalah perbuatan yang amat disukai oleh Allah. Malah, Allah turut menjanjikan kelapangan rezeki padanya seperti yang disebutkan dalam al-Quran:
“Maka aku katakan kepada mereka: ‘Mohonlah ampun kepada Tuhanmu, – sesungguhnya Dia adalah Maha Pengampun, nescaya Dia akan mengirimkan hujan kepadamu dengan lebat, dan membanyakkan harta dan anak-anakmu, dan mengadakan untukmu kebun-kebun dan mengadakan (pula di dalamnya) untukmu sungai-sungai.”
(Surah Nuh: 10-12)
Foto Kredit: postandcourier.com
7. Solat Tahajud
Allah menjanjikan kemudahan bagi orang-orang yang dapat melakukan solat tahajud, iaitu solat sunat yang dilakukan di tengah malam. Antara salah satu kelebihannya, Allah akan memberikan jalan terang di dunia dan akhirat.
“Setiap malam Allah SWT turun ke langit dunia sampai tersisa sepertiga malam yang terakhir. Ia (Allah) pun berkata,” Adakah hamba-Ku yang meminta sehingga pasti Aku berikan apa yang dia minta? Adakah hamba-Ku yang berdoa hingga pasti Aku kabulkan doanya? Adakah hamba-Ku yang ber-istighfar sehingga Aku ampuni dosanya?”
(Hadis Riwayat Bukhari dan Muslim)
Foto Kredit: haberform.com
8. Tawakal
Jika kita sedang dilanda kesempitan, kuatkanlah pegangan kita kepada Allah. Jangan pernah kita berputus asa kerana di kala itulah peluang keemasan untuk syaitan ‘mencucuk jarum’.
Sekalipun kita dah berusaha dan belum mendapat hasil yang diharapkan, percayalah bahawa Allah Maha Mengetahui apa yang terbaik buat kita.
Seperti yang disebutkan dalam al-Quran (Ayat Seribu Dinar):
“Sesiapa yang bertaqwa kepada Allah(dengan mengerjakan suruhan-Nya dan meninggalkan larangan-Nya), nescaya akan diberikannya kelapangan (jalan keluar dari segala perkara yang menyusahkannya). Dan diberikanya rezeki yang tidak disangka-sangka. Dan (ingatlah), sesiapa yang bertawakal (berserah diri bulat-bulat) kepada Allah, maka dicukupkan baginya (keperluan untuk menolong dan menyelamatkannya). Sesungguhnya Allah tetap melakukan segala yang di kehendaki-Nya. Allah telahpun menentukan kadar dan masa bagi berlakunya tiap-tiap sesuatu.”
(Surah At-Talaq: Ayat 2-3)
Foto Kredit: soundvision.com
9. Berdoa Dengan Lebih Spesifik
Berapa kenaikan gaji yang kita perlukan? Berapa nilai hutang yang ingin dilangsaikan? Ceritakanlah masalah kita secara spesifik dengan Allah. Sesungguhnya Allah senang jika hambaNya menyedari diri mereka lemah dan amat bergantung kepada Allah, dan bukannya bos di pejabat, bukannya pada orang atasan, atau sesiapa saja.
Mintalah pada Allah! Dialah Tuhan yang Maha Kaya dan mampu mengabulkan setiap permintaan hambaNya.
Foto Kredit: thechosenummah.com
10. Mensyukuri Sekecil-kecil Nikmat
Setiap kecukupan bermula dengan kesyukuran. Ringankanlah menyebut Alhamdulillah apabila menerima sesuatu yang menyenangkan. Bukan ketika kenyang saja.
Bangun tidur ucap Alhamdulillah, selamat sampai di pejabat ucap Alhamdulillah, suami pulang rumah ucap Alhamdulillah. Semua hal-hal ini terlihat kecil, tapi bayangkan jika ia tidak dapat dirasai lagi oleh kita selepas ini?
وَإِذْ تَأَذَّنَ رَبُّكُمْ لَئِنْ شَكَرْتُمْ لَأَزِيدَنَّكُمْ ۖ وَلَئِنْ كَفَرْتُمْ إِنَّ عَذَابِي لَشَدِيدٌ
Dan (ingatlah juga), tatkala Tuhanmu memaklumkan; “Sesungguhnya jika kamu bersyukur, pasti Kami akan menambah (nikmat) kepadamu, dan jika kamu mengingkari (nikmat-Ku), maka sesungguhnya azab-Ku sangat pedih”.
(Surah Ibrahim: 7)
Foto Kredit: vox.com
Bersangka Baiklah Kepada Pemberi Rezeki
Allah telah menetapkan kurniaan rezeki setiap makhluknya yang melata di bumi ini, tidak terkecuali kita sebagai manusia. Oleh itu, bersyukurlah kita dan bersangka baiklah dengan setiap pemberian Allah. Sesungguhnya setiap kesenangan dan kesusahan, kedua-duanya adalah ujian.
Mudah-mudahan dengan semua amalan ini, bukan saja urusan dunia kita dipermudahkan, tetapi juga urusan di akhirat.


Encik Suami Mesti Makin Sayang Jika Anda Lakukan 9 Perkara Ini

“Siapa tak sayang suami oii. Tapi itulah, kadang-kadang selepas 5-10 tahun berkahwin rasa macam dah kurang romantik. Alahai, yang setahun dua pun ada yang bosan. Apa perlu buat untuk menambat hati suami ya?”
Isteri-isteri, jangan biarkan kasih sayang suami berkurangan dek perubahan masa. Maklumlah, ada yang mengabaikan penampilan dan terlalu sibuk menguruskan keluarga.

Anda perlu buat sesuatu agar kasih dan sayang suami bertambah hangat pada anda meskipun sudah lama berkahwin.
Foto Kredit: myislamicpartner.com

Ini Caranya Menambat Hati Suami, “1..2..3… ACTION!”
1. Guna Panggilan Manja
Cari nama panggilan yang disukai suami dan panggillah dengan nama itu.

2. Elak Membebel
Inilah lumrah seorang isteri. Walaupun tak berniat melukakan hati, ramai lelaki stres kalau dimarahi atau dinasihati dengan cara yang salah.
Elak melawan kata suami, terutamanya ketika masing-masing sedang marah. Biar dia ‘cool down’ dulu, baru cari peluang untuk bercakap dengan suami.
3. Meminta Maaf Tak Bererti Salah
Segera minta maaf jika anda ada lakukan kesalahan. Suami, hatinya mudah cair dan tersentuh.
Foto Kredit: whitsundayprofessionalcounselling.com
4. Muliakan Suami
Bercakap yang baik-baik sahaja mengenai suami apabila di hadapan keluarganya dan rakan-rakan. Seringlah memuji suami di hadapan anak-anak.
5. Pandai Ambil Hati Mertua
Hormati dan sayangi mak mertua. Jika anda baik melayan keluarga mertua, pasti suami bertambah kasih pada anda.
6. Buat Kejutan, Walaupun Ringkas
Bangun awal dari suami dan siap-siap sediakan makanan kegemarannya. Pakai pakaian yang cantik walaupun berada di rumah, dan gunakan sedikit wangian. Suami pasti teruja jika anda buat kejutan dengan masakkan makanan kegemarannya.
Kalau dulu-dulu, ada saja ‘surprise’ romantik. Sekarang? / Foto Kredit: petrotimes.vn
7. Pelukan Itu Penting!
Beri pelukan hangat pada suami setiap kali pergi dan balik kerja.
8. Murahkan Senyuman
Apabila memandang muka suami, jangan lupa lemparkan senyuman semanis mungkin padanya.
9. Layangkan Mesej Cinta
Tulis surat cinta pada suami dan slipkan dalam wallet. Kan bagus kalau masih menggunakan kod rahsia atau tabiat semasa mula bercinta dulu!
Foto Kredit: madeleinelamarre.com
Timbulkan Bibit Kemesraan Kembali
Penting bagi isteri menjaga penampilan diri agar kelihatan pesona, menarik dan memikat di mata suami. Wujudkan perasaan rindu di hati suami agar dia sering teringatkan anda setiap masa.
Ramai yang lupa tugas seorang isteri yang perlu melayan suami, dek kerana disibukkan dengan urusan rumahtangga.
Jadi, kena bijak membahagi masa. Ini yang akan menambahkan lagi kasih dan sayangnya pada anda!


Nak Hubungan Batin Bertambah Power, Rupanya Kena Amalkan Madu Lebah & Ayam Kampung!

Seperti petua-petua sebelum ini yang penulis pernah kongsikan berkaitan dengan kecantikan, kesihatan dan sebagainya. Kali ini penulis ingin kongsikan cara menambat suami melalui petua suami isteri di ranjang.
Kadang-kadang bila sudah lama hidup bersama sebagai suami isteri, telah kurang rasa keintiman di dalam kelambu itu. Maka, dengan itu moleklah kiranya mencuba petua-petua di bawah ini. Tak salah untuk mencuba selagi tidak membawa kepada kemudaratan. Semoga bermanfaat.

Baca juga: Tengok Gaun Comel Rasa Nak Baby Girl, Cuba Tips Ini Masa Intim, Zak** Jangan Terlalu Dalam!
CARA MENAMBAT SUAMI DI RANJANG

PETUA SUAMI ISTERI DI RANJANG
A. MEMULIH LEMAH NAFSU SYAHWAT
PILIHAN PERTAMA

Ambil seekor ayam betina dara dibuat sup.
Campurkan 10 ulas bawang merah, segenggam lenga dan garam secukup rasa.
Amalkan makan sup tersebut 3 hari sekali.

Insya Allah, anda akan kembali bernafsu dan wajah berseri.
PILIHAN KE-2

Ambil 3 biji telur puyuh atau 2 biji telur ayam kampung.
Pecahkan dan bubuh dalam gelas, kemudian bubuh 2 sudu besar madu lebah asli.
Kacau sehingga sebati. Kemudian minumlah.
Lakukan sedemikian 2 kali sehari, seelok-eloknya satu jam sebelum tidur.

B. PETUA TAHAN LAMA KETIKA BERJIMAK
BAHAN-BAHAN:

Sediakan 1 inci halia, diparut dan ambil airnya.
1 biji telur ayam kampung digoncang-goncangkannya.
1 biji limau nipis yang besar, perah dan ambil airnya.
1 sudu besar kicap.
1 sudu besar madu asli
 7 biji lada sulah yang telah dihancurkan.

CARA PENYEDIAAN:

 Kesemua ramuan tersebut dihancurkan menjadi satu dan dikacau sehingga sebati.
Kemudian minumlah sebelum tidur malam (terutama sebelum berjimak).
Ulangi 2 kali seminggu, anda mampu berjimak di dalam masa yang lama menggunakan ramuan ini.

C. MENGUATKAN TENAGA BATIN

Petua ini telah dicuba dan ramai yang mengakui telah berjaya. Insya Allah, disamping melakukan senamam setiap pagi;

PILIHAN PERTAMA

Cuba amalkan minum madu lebah dan campurkan dengan minyak lenga.

 Madu lebah 1/2 cawan dicampur dengan minyak lenga 1/2 cawan.
Minum setiap pagi.

PILIHAN KE-2

Ambil 2 biji telur ayam kampung, satu sudu besar air kunyit, satu sudu besar madu lebah asli, setengah sudu air limau nipis.
Campur ramuan tersebut dan kacau sehingga sebati.
Minum 2 kali seminggu.

D. MENGEMBALIKAN KESEMPURNAAN HUBUNGAN SUAMI ISTERI

Ambil hempedu kambing dan madu, lalu kedua-duanya dicampurkan.
Minumlah air ini selama 3 pagi berturut-turut sebelum hendak bersarapan pagi.
 Lakukan sedemikian sekali sebulan atau setahun sekali.

Petua ini menyebabkan suami berasakan isterinya amat sempurna dalam hubungan kamar.

Sumber: Facebook Dr. Amirul Amin


Bahaya Kalau Biarkan Stres ‘Menghantui’ Diri, Cuba Cara Di Bawah Ini

Tekanan stres yang melampau boleh menyebabkan tekanan otak, meningkatkan risiko penyakit jantung dan membawa kepada kematian awal. Sesiapa sahaja boleh mengalalami stres tanpa mengira peringkat umur dan tahap stres seseorang adalah berbeza-beza.
Selain stres akibat kewangan, ia juga boleh dialami sekiranya seseorang itu tidak senang dengan sesuatu perkara seperti persekitaran busuk, gangguan bunyi dan persekitaran kerja yang terlalu toksik. Bagi mengelakkan stres menganggu hidup, di bawah ini kami kongsikan cara menangani stres untuk anda.

Baca juga: Tidur Malam Boleh Terganggu Bila Sakit Kaki, Tak Sangka Tabiat Ini Punca Utamanya!
CARA MENANGANI STRES, JANGAN BIARKAN IA BERLARUTAN

Untuk menangani stres, ikuti cara di bawah:

1. Mandi menggunakan air sejuk. Ini kerana akan membuatkan sistem imunisasi diri lebih kuat untuk hadapi stres.
2. Solat lima waktu setiap hari. Dengan solat ia akan mengurangkan kortisol dalam diri.
3. Bersenam kerana boleh membebaskan endorfin melalui badan. Endorfin merupakan hormon yang dikeluarkan apabila badan berasa sakit atau stres.
Endorfin dihasilkan untuk membantu melegakan kesakitan, mengurangkan tekanan dan meningkatkan mood. Endorfin boleh dirangsang dengan bersenam, makan, bersetubuh, berurut dan pelbagai cara lain.

4. Lakukan pernafasan hidung berganda. Buat sedutan dua kali melalui hidung kemudian hembus nafas panjang melalui mulut. Cuba teknik ini dan perasaan anda mesti tenang serta-merta.
5. Bergaul dengan rakan-rakan. Ini boleh meningkatkan oxytocin dalam badan.
6. Tulis di atas kertas semua yang terlintas di dalam otak. Percayalah, dengan cara ini dapat memberi jawapan dan lebih tenang.
7. Cuba explore alam semulajadi kerana ia boleh merangsang pembebasan neurotransmitter yang dikaitkan dengan perasaan gembira.
8. Tonton komedi khas. Boleh cuba tonton Theo Von, Andrew Schulz, & Dave Chapelle. Ketawa akan membebaskan endorfin.

9. Alkohol hanya memberikan kelegaan sebentar tetapi dalam jangka masa panjang, alkohol akan mengganggu kimia otak sehingga menyebabkan lebih sukar untuk menangani stres
10. Stres tak akan hilang sekiranya anda elak daripada masalah. Pastikan kenal pasti punca tekanan dan cuba untuk selesaikan masalah yang dalam kawalan anda.
Jangan biarkan stres mengawal diri! Dapatkan rawatan pakar sekiranya ia tidak berjaya ditangani sendiri.
Sumber: Twitter The Jackbly


5 Perkara Yang Kita Mesti ‘Alert’ Tentang Penyakit Anjing Gila (Rabies)

Tahukah anda tentang penyakit anjing gila atau rabies? Jika anda perasan, ia telah mendapat perhatian di dada akhbar dan berita sejak 3-4 hari yang lalu. Sehingga kini, penyakit anjing gila telah dikesan positif pada 3 orang kanak-kanak di Sarawak, dan baru sebentar tadi (4 Julai 2017) 2 orang mangsa disahkan telah meninggal dunia.
5 Perkara Yang Kita Mesti ‘Alert’ Tentang Penyakit Anjing Gila
Berikut adalah perkara yang perlu kita tahu tentang penyakit anjing gila atau rabies.

1. Apakah Penyakit Anjing Gila?
Penyakit anjing gila atau rabies adalah sejenis penyakit yang disebabkan oleh jangkitan Lyssavirus dari haiwan seperti anjing yang dijangkiti virus tersebut.
Virus rabies terdapat dalam air liur haiwan dan boleh di jangkiti melalui gigitan atau sebarang kejadian yang menembusi kulit seperti jilatan haiwan di tempat luka. Penyakit ini adalah sejenis penyakit akut yang menyebabkan radang (inflamasi) pada otak dan korda spina (ensefalomielitis) hingga boleh membawa maut.

Foto Kredit: Public Health Malaysia

2. Simptom Dan Petanda
Menurut informasi melalui MyHealth, tanda-tanda awal termasuk rasa bimbang, sakit kepala, demam, lesu dan perubahan deria di sekitar tempat gigitan.
Selain daripada itu, seseorang yang terkena jangkitan ini mudah terangsang, berhalusinasi dan berasa takut pada tiupan angin (aerophobia).  Sesetengahnya pula berasa gerun atau bencikan air (hidrofobia) disebabkan kekejangan otot kerongkong yang sakit ketika menelan. Apabila memasuki peringkat seterusnya, pesakit menjadi celaru, mengalami sawan sehingga boleh membawa maut.
Rujuk video di bawah untuk menyaksikan simptomnya yang pernah direkodkan di Iran bagi tujuan pembelajaran di kebanyakan Fakulti Perubatan di seluruh dunia hingga ke hari ini.

3. Kematian Banyak Berlaku Di kalangan Kanak-kanak
Menurut sumber, kes ini dahulunya hampir tidak dapat diselamatkan dan akan berakhir dengan kematian.
Namun kini, pemberian vaksin masih mampu mengelakkan penularan rabies. Walaupun begitu, gejala rabies selalunya mengambil masa 1-3 bulan sebelum seseorang mengesan simptomnya. Maka, dikhuatiri vaksinasi ini sudah terlalu lambat. Majoriti kematian berlaku di kalangan kanak-kanak.

Foto Kredit: Marcus Pheong via malaysiaupdates.com
4. Langkah Pencegahan Untuk Orang Awam
Kementerian Kesihatan Malaysia (KKM) ingin menasihati orang awam yang tinggal di daerah Serian agar mengambil langkah-langkah pencegahan seperti berikut bagi mengelakkan dari dijangkiti penyakit rabies:

Dapatkan rawatan segera ke klinik kesihatan atau hospital terdekat jika telah mengalami gigitan anjing peliharaan yang agresif atau anjing liar;
Pastikan anjing peliharaan telah mendapatkan suntikan anti-rabies di klinik haiwan terdekat dan elakkan kontak bersama anjing liar;
Jika anjing peliharaan didapati tidak sihat atau agresif dapatkan rawatan di klinik haiwan dan laporkan ke Pejabat Jabatan Perkhidmatan Veterinar setempat;
Laporkan kepada Pihak Berkuasa Tempatan jika terdapat anjing liar yang berkeliaran di kawasan tempat tinggal; dan
Sentiasa mengekalkan tahap kebersihan diri yang tinggi seperti amalan kerap membasuh tangan dengan menggunakan air dan sabun selepas kontak dengan anjing peliharaan.

KKM juga telah mengingatkan daerah-daerah lain yang bersempadan dengan Kalimantan, Indonesia supaya meningkatkan pemantauan kes gigitan anjing di daerah masing-masing.
Foto Kredit: Public Health Malaysia
5. Ambil Perhatian Walaupun Berada Di Luar Kawasan Endemik
Sungguhpun kes ini dikesan di Sarawak setakat ini, namun tidak salah jika kita semua mengambil tahu dan bersama-sama mengambil langkah pencegahan seperti yang dinyatakan di atas.
Menurut laporan Astro Awani pada tahun 2015, terdapat 3 negeri iaitu Kedah, Perlis dan Pulau Pinang pernah diwartakan sebagai Kawasan Jangkitan Penyakit Anjing Gila (Rabies). Dalam tahun tersebut, 39 kejadian gigitan anjing pada manusia – 25 di Perlis, 9 di Kedah dan 5 di Pulau Pinang – di mana 10 telah disahkan positif rabies. Namun, kesemua mereka yang digigit telah pun mendapatkan rawatan berserta dengan vaksin anti-Rabies di hospital, berkeadaan stabil dan tiada gejala penyakit Rabies.

Paling Penting, Elakkan Kontak Dengan Anjing Liar
Demi langkah berjaga-jaga, elakkan memegang haiwan liar dan haiwan peliharaan yang sesat terutamanya anjing dan kucing di kawasan endemik. Malah, Jabatan Kesihatan Sarawak, Jabatan Veterinar dan Persatuan Pencegahan Penganiayaan Haiwan Sarawak (SSPCA) mengeluarkan arahan agar pemilik haiwan mengurung anjing peliharaan mereka buat sementara waktu dalam usaha mengawal wabak tersebut.
Buat pengetahuan umum, pihak Kementerian juga turut meningkatkan lagi pantauan dengan mengeluarkan health alert kepada semua pengamal perubatan.


8 Cara Mencegah Virus Zika Sebelum Mengganas Di Malaysia

Menurut kenyataan akhbar terbaru pagi ini oleh Dato Seri Dr Subramaniam, 1 kes Zika pertama di Malaysia telah dikesan positif di Malaysia (Klang) setelah pulang daripada lawatannya ke Singapura. Berita Harian pada awal pagi ini melaporkan bahawa kes Zika telah meningkat kepada 115 orang di Singapura, termasuklah seorang wanita hamil seperti yang disahkan oleh Kementerian Kesihatan.
Umumnya virus Zika tidak banyak bezanya dengan denggi, di mana kedua-duanya berpunca daripada gigitan nyamuk Aedes. Namun, apa yang membahayakan adalah kerana setakat ini, belum ada ubat mahupun vaksin yang spesifik untuk merawatnya.

Foto Kredit: ticotimes.net
Zika Alert: Bahaya Virus Zika Kepada Ibu Mengandung
Kementerian Kesihatan Malaysia juga telah mengeluarkan Zika Alert pada 1 September bagi meningkatkan pemantauan dan memastikan rakyat Malaysia tidak terdedah kepada ancaman virus Zika, terutamanya kepada ibu mengandung.

Menurut Kementerian Kesihatan Malaysia, wanita mengandung yang dijangkiti virus Zika berisiko melahirkan bayi dengan kepala kecil yang dikenali sebagai microcephaly dan kecacatan otak. Selain daripada itu, virus zika ini juga boleh mengakibatkan sindrom Guillain-Barré terjadi di mana keradangan saraf yang menyebabkan kelemahan otot atau lumpuh dan gejala-gejala lain.

Atas sebab itulah, wanita hamil perlu berjaga-jaga dan mengambil langkah pencegahan sebaik mungkin kerana tidak mustahil ia boleh menular dengan cepat negara kita.
Foto Kredit: londonbdnews24.com
8 Cara Mencegah Virus Zika, Penting Untuk Ibu Mengandung
Cara mencegah virus Zika yang paling utama adalah dengan mengurangkan risiko daripada terkena gigitan nyamuk.
Antaranya:
1. Memakai Pakaian Menutup Tubuh
Kenakan pakaian berlengan panjang dan juga seluar panjang untuk mengelak gigitan nyamuk.
Foto Kredit: psykologibloggen.se
2. Lengkapi Bukaan Rumah Dengan Jaring
Salah satu cara untuk mengelakkan nyamuk masuk ke dalam rumah adalah dengan memasang jaring pada bukaan seperti tingkap dan pintu.
Anda juga boleh tidur dalam kelambu sekiranya ada banyak namuk di rumah pada waktu malam.
Foto Kredit: softscreens.com.au
3. Kurangkan Aktiviti Luar
Ibu hamil disarankan untuk mengurangkan aktiviti luar, terutamanya pada awal pagi dan waktu lewat petang dan di kawasan yang berkumpulnya nyamuk.
Elakkan daripada mendekati kawasan rekreasi yang tidak bersih kerana ia adalah tempat pembiakan nyamuk.
Foto Kredit: reference.com
4. Jaga Kebersihan
Kebersihan amat penting sebagai salah satu cara mencegah virus Zika yang paling berkesan.
Seperti yang diulas oleh Dato’ Dr Amar Singh melalui Malaysian Medical Resources, kita semua perlu bekerjasama menjaga kebersihan dalam satu komuniti.
Ini tidak mustahil. Buktinya, di Singapura 50% kes denggi telah dapat diturunkan (dari tahun 1970 hingga 2015)  dengan kerjasama dan kesedaran semua pihak.
Foto Kredit: hdimagelib.com
5. Periksa Air Bertakung Di Sekitar Rumah
Setiap sudut rumah anda perlu disiasat dan diperinci agar tiada potensi untuk nyamuk membiak.
Periksa tangki rumah anda, pasu-pasu bunga di halaman rumah, longkang, dan juga tempat pembuangan sampah.
Foto Kredit: harryhelmet.com
6. Gunakan Pembasmi Nyamuk Apabila Keluar Rumah
Seeloknya, ibu mengandung disarankan agar memilih essential oil, losyen, atau bahan organik kerana ia bebas bahan kimia yang mungkin berisiko.
Antara herba yang biasa digunakan untuk mencegah nyamuk termasuklah serai wangi (lemongrass), lavender, dan juga wangian sitrus.
Foto Kredit: oil-benefits.com
7. Mengamalkan Seks Selamat
Dalam kenyataan Dato Seri Dr S.Subramaniam, didapati bahawa virus Zika juga boleh merebak melalui hubungan seks.
Oleh itu, bagi individu yang telah disahkan mempunyai virus ini disarankan untuk mengelakkan daripada hubungan seks ataupun mengadakan hubungan seks yang selamat.
Di samping itu, mereka yang memiliki virus ini dinasihatkan supaya mendapatkan maklumat yang tepat bagi mengawal penularannya.
Foto Kredit: lifesitenews.com
8. Jauhi Daerah Berisiko Di Singapura
Bagi yang terpaksa berulang-alik ke negara Singapura, pastikan anda menjauhi daerah-daerah yang berisiko terhadap virus Zika.
Antara daerah tersebut adalah di Aljunied, Sims Drive, dan terkini di Bedok North Avenue.
Pengarah KKM juga menasihati agar anda sentiasa memantau dan memastikan anda mengamalkan segala langkah di atas ini sebagai untuk cara mencegah sebarang potensi virus Zika.
Foto Kredit: channelnewsasia.com
Apakah Simptom Mengenalpasti Virus Zika?
Menurut Pengarah Kementerian Kesihatan Malaysia, Dato Seri Dr S.Subramaniam, tiada simptom khas bagi mengenal virus zika.
Sehubungan itu, bagi individu yang mengalami demam, ruam, sakit sendi dan konjuktivitis hendaklah mendapatkan rawatan segera di klinik dan hospital berhampiran. Selain itu, para pengamal perubatan swasta juga diminta merujuk kes yang disyaki mengalami jangkitan Zika ke fasiliti kesihatan kerajaan berhampiran.
Namun, terdapat juga pembawa virus Zika yang tidak menyedari mempunyai virus ini di dalam badan. Situasi ini amat merbahaya kerana mereka tidak mendapat rawatan dan secara tidak langsung boleh menyebarkan virus ini tanpa sedar.

Setiap Rakyat Malaysia Perlu Bertindak Sekarang!
Sifat tanggungjawab amat penting dalam memastikan negara ini bebas daripada wabak Zika.
Jagalah kebersihan dan jangan ambil remeh tentang masalah ini kerana sesiapa saja boleh terdedah kepada Virus Zika yang kini mengalami peningkatan kes yang amat cepat di negara jiran kita, Singapura.
Ia merebak amat cepat. Jadi, Rakyat Malaysia diseru agar bertindak semaksimum untuk membanteras nyamuk Aedes daripada membiak. Jangan lupa amalkan cara mencegah virus Zika di atas untuk kesejahteraan anda seisi keluarga dan rakyat Malaysia seluruhnya.


Teknik Rahsia Kalau Nak Kain Buruk Sentiasa Wangi & Cepat Bersih, Mudah Je!

Kebersihan kain buruk atau kain lap di dapur perlu sentiasa diberi keutamaan lebih-lebih lagi buat pengusaha kedai makan. Hal ini kerana untuk memastikan keselesaan pelanggan terjamin dan dapat mengelakkan pembiakan bakteria yang menjadi punca penyakit lain.
Selain mencuci dengan cara rendam selama semalaman, apa kata cuba cuci kain buruk dengan teknik baharu seperti yang disyorka oleh pengguna Instagram di bawah ini. Tiada lagi lambakan kain buruk di kedai atau di rumah selepas ini.

Baca juga: Cara Viral Hilangkan Nyamuk Guna 1 Bahan Sahaja, Mudah & Menjadi!
CARA CUCI KAIN BURUK PALING BERKESAN, JANGAN RENDAM LAMA-LAMA

Cuci kain buruk atau kain lap. Setiap hari kita guna paling tak 1-2 helai kain lap kan. Yang buat baking lagi la kadang 5 helai sehari! Dan biasa bila kain dah kotor kita masuk dalam baldi, letak sabun dan air. Biar rendam semalaman.

Ini cara Ellie. Cuci setiap hari tau. Tiap petang wajib cuci.
– Sedia kan sebiji periuk khas. Beli dekat kedai Eco pun boleh je. Masukkan air dan sabun pencuci.
– Ellie suka pakai sabun serbuk kain. Lepas tu tambah sikit soda.
– Kacau-kacau sebatikan dan masak atas dapur. Masukkan kain lap tadi tu.

– Rebus laa dalam 10 minit. Selesai tu tutup api, curah ke sinki.
– Buka air paip dan bilas. Ambil berus, berus kain tu manja-manja cukup dah. Bilas, perah dan sidai. Bersih dan wangi! Senang dan cepat kan?
VIDEO PENUH:

https://media.siraplimau.com/2022/06/SnapInsta_10000000_4087801641345104_5933227448143037915_n.mp4
Selamat mencuba! Lepas ni tiada lagi masalah kain lap berbau busuk dan kotor.
Sumber: Instagram Kekcawan


“Eh apasal rambut aku masih kasar dan gatal, padahal baru sahaja basuh dan syampu malam tadi? Masuk ni dah banyak kali tukar syampu tapi masih tak jumpa yang sesuai. Tak tahulah ni masalah syampu atau rambut aku. Apa cara mencuci rambut yang betul ye sebenarnya?”
Tahukah anda bahawa sebenarnya cara mencuci rambut yang anda lakukan adalah tidak tepat? Sebab itu tanpa disedari, teknik basuhan yang anda sering lakukan menyebabkan rambut menjadi kurang bermaya dan berseri.

Mungkinkah anda biasa melakukan salah satu daripada 7 kesilapan ini?
Foto Kredit: howtoremovethat.com

7 Kesilapan Semasa Mencuci Rambut Yang Kita Selalu Buat
Menurut pakar rambut terkenal New York dari Nunzio Saviano Salon, Nunzio Saviano dan pewarna rambut popular dari Oscar Blanc Salon iaitu Kyle White, terdapat beberapa kesilapan dalam cara mencuci rambut yang sering dilakukan.

Antaranya adalah:
1. Rambut belum cukup basah sebelum di syampu
Basahkan sekeliling rambut sebelum meletakkan syampu di rambut. Sebaiknya guna air suam kerana air yang sedikit panas ini akan membuka kutikel yang membolehkan semua kotoran melekat pada rambut tertanggal.
Ia juga menanggalkan minyak pada kulit kepala serta membuka kutikel agar zat dalam perapi boleh meresap ke dalam kulit.
Foto Kredit: cogxio.tumblr.com
2. Abaikan penggunaan perapi
Siapa kata perapi (conditioner) tak penting? Ia sangat membantu melembutkan rambut, terutamanya yang panjang.
Jika rambut anda melepasi bahu, sapu perapi  pada hujung rambut dan biarkan seketika sebelum membilasnya. Zat dalam perapi akan lindungi hujung rambut daripada menjadi cepat kering dan rosak . Selepas itu baru syampu satu kepala.
Foto Kredit: stylecraze.com
3. Syampu tak sampai ke kulit kepala
Rambut yang berada di sekeliling kulit kepala adalah bahagian yang paling berminyak manakala rambut bahagian hujung adalah yang paling fragile.
Jadi sebaiknya syampu bahagian kulit kepala sahaja.
Foto Kredit: amandahairdesign.com.au
4. Guna terlalu banyak syampu
Disarankan agar mengguna syampu sebesar duit syiling pada tapak tangan untuk mencuci rambut.
Jika anda berambut panjang ataupun memiliki rambut yang tebal, boleh mengguna dua kali daripada jumlah itu.
Foto Kredit: easy-hairstyles.net
5. Syampu dengan kasar
Ada yang akan menggosok kepala dengan kasar dan menggunakan kuku yang tajam dengan harapan dapat menanggalkan semua kotoran atau kelemumur. Tapi, cara ini salah kerana ia boleh mengusutkan rambut. Apabila rambut menjadi kusut, ia sukar dileraikan dan hasilnya rambut mudah gugur.
Sebaliknya, urut kulit kepala dari atas ke bawah perlahan-lahan dengan hujung jari. Ini dapat meningkatkan pengaliran darah ke kulit kepala secara tak langsung menggalakkan pertumbuhan rambut.
Foto Kredit: huffingtonpost.com
6. Syampu lebih daripada sekali
Ini memang satu mitos yang sering didengari iaitu untuk menghilangkan minyak, perlu syampu dua kali.
Sebenarnya, satu kali syampu sahaja sudah memadai untuk membuang segala kotoran dan minyak yang terkumpul pada rambut kecuali anda baru sahaja selesai menyertai aktiviti ekstrim serta lasak.
Foto Kredit: fitnessmagazine.ir
7. Bilas syampu dengan air panas
Jika tadi anda menggunakan air panas untuk mula membasahkan rambut, lain pula caranya untuk membilas.
Air sejuk akan menutup kutikel dan lapisan luar kulit kepala menjadikan rambut nampak segar dan berseri.
Foto Kredit: patdolanplumbing.com
Amalkan cara mencuci rambut yang betul
Sekarang, pastikan anda mengikuti teknik dan cara mencuci rambut yang betul. Tentu anda akan dapat merasakan perubahan yang ketara terhadap kualiti rambut anda.
Pemilihan syampu yang bersesuaian juga dapat memastikan rambut anda cantik berseri dan kekal lembut.


9 Cara Mendapatkan Anak Kembar Buat Pasangan Yang Teringin

Jika anda salah seorang daripada ibu yang sedang mengandung anak kembar, tahniah!. Tidak ramai sebenarnya yang dapat merasai sepasang bayi di dalam kandungan. Ada yang kata anak kembar ni semuanya kita dapat rasakan berganda, termasuk kesakitan waktu bersalin.
Cemburu dengan orang yang dapat anak kembar?
Kenapa perlu cemburu? Itu rezeki masing-masing yang telah ditetapkan Allah. Ada yang dapat anak kembar perempuan, ada pula yang dapat anak kembar lelaki. Yang lebih menarik, dapat sepasang anak lelaki dan perempuan. Bersalin pula, sekali sahaja!

Peluang untuk mendapat anak kembar sebenarnya adalah rendah iaitu kurang daripada 1%. Majoriti daripada anak kembar adalah terdiri daripada kembar tidak seiras, di mana dua telur telah disenyawakan. Selebihnya adalah kembar seiras di mana satu telur pecah menjadi dua fetus. Secara genetik, mereka akan mempunyai sama jantina, sama ciri-ciri fizikal dan sama perwatakan. Ada juga yang akan lahir sebagai kembar Siam, di mana mereka berkongsi anggota badan.

Bagaimana cara mendapatkan anak kembar?
Perkongsian ini datang dari Facebook Page Persatuan Ibu-ibu Comel Mengandung yang menyenaraikan perkara berikut:
1. Genetik
Jika dalam salasilah keluarga, terdapat pasangan yang mempunyai anak kembar, kemungkinan besar anda juga mampu mendapat anak kembar. Ini kerana trait sedemikian mungkin telah diturunkan pada diri anda. Trait yang dimaksudkan ialah penghasilan 2 ovum secara serentak dalam satu masa.
Jika genetik sudah ada, cara mendapatkan anak kembar mungkin lebih mudah, jika diizinkan Allah.
2. Umur
Wanita yang berumur 35- 40-an dan ke atas, mempunyai potensi yang lebih besar untuk mendapat anak kembar. Pada ketika ini, kebanyakan wanita akan mengambil rawatan untuk kesuburan. Tambahan pula, mereka akan lebih cenderung untuk menghasilkan lebih dari satu ovum semasa proses ovulasi, kerana proses tersebut telah terganggu oleh proses perimenopause.
3. Bilangan Anak
Lagi banyak bilangan seseorang individu pernah melahirkan anak, lagi tinggi peluang beliau untuk melahirkan anak kembar selepas itu.
4. Berat badan dan ketinggian
Cara mendapatkan anak kembar juga dikatakan ada kaitan dengan berat badan. Perempuan yang tinggi atau perempuan yang lebih berat mempunyai kebarangkalian yang lebih tinggi untuk mendapat anak kembar.
5. Diet
Pengambilan makanan tertentu yang mengandungi kandungan estrogen yang tinggi mampu meningkatkan kebarangkalian mendapat anak kembar. Senarai cara mendapatkan anak kembar ini hanyalah tips semata-mata. Ia perlu seiring dengan usaha. Kena jaga diet!
6. Pengambilan ubat kesuburan
Cara mendapatkan anak kembar dengan ubat kesuburan perlu mendapat nasihat doktor terlebih dahulu. Ini kerana pengambilan ubat kesuburan boleh meningkatkan kebarangkalian seseorang untuk menghasilkan dua ovum dalam satu proses ovulasi, sekaligus meningkatkan kebarangkalian mendapat anak kembar.
Clomid memberikan 10 peratus peluang manakala Gonal F memberikan 30 peratus peluang untuk hamil anak kembar.
7. Kahwin dengan keturunan kembar
Cara mendapatkan anak kembar yang penting ialah kahwin dengan orang yang ada keturunan kembar. Semasa bercinta, cuba selidiki samada balak pasangan kita ada sejarah kembar atau tidak. Cuba semak latar belakang, entah-entah, bakal pasangan ada kembarnya!
Selain berkahwin dengan keturunan kembar, sebenarnya banyak cara untuk mendapatkan anak kembar. Tetapi kebanyakkannya adalah cara yang tidak sihat seperti mengandung di usia tua, mengandung ketika masih menyusui bayi, hamil di waktu si ibu gemuk dan sama waktu denganya.
Memang boleh terjadi mendapat anak kembar tetapi kandungan tidak sihat. Kemungkinan keguguran pun tinggi, anak kembar tidak sihat atau kandungan bermasalah juga tinggi.
8. Banyakkan makan ubi, kentang dan susu.
Cara mendapatkan anak kembar tidak boleh lari dari makanan. Makanan adalah sangat penting dalam proses untuk dapat anak kembar.
Tiga jenis makanan ini dapat meningkatkan ovulasi pada telur dan mungkin boleh dapatkan anak kembar. Ada yang kata, jika kita teratur minum susu dari zaman muda mudi, kebarangkalian untuk mendapatkan anak kembar itu tinggi.
Juga, jika anda amalkan memakan ubi, kentang dan susu bukan sahaja baik untuk mendapatkan anak kembar, tetapi juga salah satu cara untuk mendapatkan anak bagi pasangan yang sudah lama berkahwin tetapi tidak ada rezeki untuk mendapatkan anak.
9. Berdoa pada Allah
Dalam Islam, kita semua digalakkan berdoa dalam usaha & cara mendapatkan anak kembar. Pelajari doa cepat mengandung yang selalu diamalkan. Doa untuk mendapatkan anak kembar :-
i) Surah As-Saaffaat Ayat 120:
ii) Surah As-Syura ayat 50:
Perkara yang ramai orang tidak tahu, bila hamil anak kembar
Mungkin cara mendapatkan anak kembar tidak selalu dibincangkan. Jika kita bertanya pasangan yang mendapat anak kembar, acapkali kita dengar, “Entahlah, tak tau macam mana nak bagi tips atau petua. Dah rezeki”
Tidak kira anak kembar mana yang anda bakal lahirkan, banyak perkara yang anda harus titik-beratkan. Kebiasaannya, anda boleh mengesan yang anda sedang hamil dengan anak kembar seawal trimester pertama lagi. Pemeriksaan ultrasound boleh mengesahkan anak kembar dan hasilkan imej untuk uterus dan anak kembar anda. Sediakan bajet untuk 3D 4D Scan di klinik yang berdekatan.
Setelah anda disahkan mengandung anak kembar, persiapan yang lebih rapi dari segi mental dan fizikal haruslah dilakukan.
Apa perlu buat jika mengandung anak kembar?
Kita sudah ketahui cara mendapatkan anak kembar. Tips dan petua itu mungkin buatkan anda berjaya mendapatkan anak kembar. Namun, itu hanya satu permulaan. Bagaimana sekiranya anda benar-benar hamil anak kembar? Apa yang perlu dilakukan?
Antara perkara yang anda boleh jangkakan lebih dari biasa adalah:
1.Pemeriksaan pra-natal yang lebih kerap
Anda akan lebih kerap bertemu dengan doktor, jika orang lain perlu membuat temujanji sebulan sekali, anda mungkin perlu berjumpa sebulan dua kali. Jumlah ultrasound dan ujian lain juga akan bertambah.
2. Berat badan bertambah lebih banyak
Jika anda mengandung seorang bayi pun, berat akan bertambah beberapa kilogram, kini dengan anak kembar, jangkakan berat anda bertambah sebanyak 17-25 kilogram.
3. Langkah berjaga-jaga tambahan
Doktor anda mungkin akan sarankan supaya anda menghadkan aktiviti anda seperti bekerja, melancong atau aktiviti fizikal semakin sarat anda mengandung.
Hanya perlu kurangkan serba sedikit berbanding biasa, bukan sampai ke tahap tak boleh buat langsung. Takut-takut pulak nanti pertumbuhan bayi terganggu apabila anda terlebih duduk diam.
4. Ambil nutrien tambahan
Memandangkan anak kembar memerlukan zat sekali ganda, anda semestinya memerlukan asid folik, kalsium, zat best, protein dan nutrien-nutrien penting lain bagi menggalakkan pertumbuhan yang sihat bagi anak dalam kandungan tersebut.
5. Mungkin tak cukup bulan
Bagi seseorang ibu yang mengandung, 40 minggu adalah tempoh yang cukup bagi pertumbuhan bayi yang sempurna dan selamat untuk dilahirkan samada secara semulajadi ataupun caesarean.
Tetapi dengan anak kembar, risiko adalah lebih tinggi untuk bersalin normal disebabkan pelbagai komplikasi. Mungkin seawal minggu ke-38 atau ke-39 anda sudah diminta untuk melakukan pembedahan.
Harapan saya
Sungguh indah apabila perkhabaran gembira diterima bahawa anda mengandung, tetapi sepatutnya anda lebih gembira apabila mengetahui anda bakal menerima anak kembar. Jika dipandang dari sudut positif, orang lain mungkin mengambil masa bertahun-tahun untuk mendapatkan dua orang anak, kini anda mengambil masa hanya 9 bulan untuk mendapatkan dua orang anak. Menarik bukan?
Benar, cara mendapatkan anak kembar hanya satu usaha. Segala-galanya atas kehendak Allah. Apa yang penting, kembar atau tidak, amalan ibu mengandung yang diajar dalam Islam, jangan ditinggalkan. Amalkan selalu dan semoga dikurniakan anak yang pintar yang dapat menjunjung tinggi nilai Islam.
Selamat mencuba!


Mak Ayah Pergi Beraya Tinggalkan Anak Kembar Berkunci & Panas Dalam Kereta, Sampai Hati!

Seringkali kita melihat banyak kes yang melibatkan kecuaian ibu bapa dalam hal menjaga anak-anak. Kadang-kadang dirasakan perkara itu tidak akan berlaku lagi apabila terdapat isu, namun ternyata kepekaan dalam hal ini masih belum selesai. Mungkin masih ramai dalam kalangan mak ayah yang tidak tahu cara mendidik anak dengan betul.
Semalam, timbul lagi satu kes yang melibatkan anak-anak yang diitinggalkan di dalam kereta berkunci. Paling mengejutkan oang ramai adalah, mak ayah kepada kanak-kanak ini sedang beraya di rumah terbuka! Tinggal anak macam itu sahaja ya!

Baca juga: Tak Perlu Tengking, Mak Ayah Boleh Guna 5 Cara Tenang Tapi ‘Deep’ Ini Untuk Marah Anak
TIDAK TAHU CARA MENDIDIK ANAK TAPI JANGANLAH DITINGGALKAN BEGITU SAHAJA!

Perkara ini dikongsikan oleh pemilih Facebook bernama Nana Nandos apabila dirinya sendiri terserempah dengan dua kanak-kanak ini yang berada dalam kereta dimatikan enjin. Hanya tingkap sahaja dibuka sedikit dan kanak-kanak kembar ini sedang menangis ketakutan dan dahaga. Sampai hati!

Anak-anak ditinggalkan di dalam kereta berkunci untuk beraya ke rumah terbuka. Enjin kereta dimatikan hanya tingkap di buka sedikit. Terdengar tangisan budak dari dalam kereta, anak kembar dalam keadaan takut dan menangis. Sempat berikan air kotak untuk tenangkan mereka dan tunggu lebih kurang 30min untuk parents kembali.
Eh.. parents dengan atuk nenek sekali laaa pi beraya.. cucu dalam kereta ek.. Dapat laa angkat tangan sambil sengih-sengih kerang manja dari parents. Mak dia.. buat bodoh jer.. muka tak bersalah..
Kalau dulu macam tak percaya ini boleh berlaku…sekarang depan mata. Raya tu raya juga…tapi anak-anak itu amanah kita. Kira bagus aku tak report polis..
Situasi ini mendapat pelbagai reaksi dari warganet yang rata-rata tidak bersetuju dengan tindakan mak ayah kepada kanak-kanak ini. Bahaya sebenarnya untuk membiarkan mereka di dalam kereta yang tidak mempunyai pengudaraan yang baik serta dalam cuaca panas sekarang ini.
Apalah yang difikirkan ya semata-mata hanya untuk pergi beraya…
Sumber: Nana Nandos via Kisah Dunia


Pernahkah kita terfikir bagaimana agaknya zaman remaja yang bakal anak-anak kita tempuhi? Lihat saja media yang memaparkan pelbagai kes disiplin, gaduh, rokok, pergaulan bebas, dan macam-macam lagi. Tentu ada yang fobia dan risau apabila mengenangkan begitu banyak elemen yang mampu menyumbangkan kepada kerosakan dan kecelaruan akhlak sejak kebelakangan ini.
Sebenarnya, semua ini berkait rapat dengan institusi keluarga dan didikan yang menjadi asas pegangan anak-anak sejak kecil lagi. Jangan tunggu mereka besar, baru nak ajarkan semua tentang adab dan akhlak. Sepatutnya, ia dimulakan sejak kecil agar dilazimi sebagai tabiat yang membentuk karakter mereka.

8 Perkara Tentang Adab Anak Kecil Yang Ibu Bapa Selalu Terlepas Pandang
Tidak dinafikan ibu bapa adalah pembimbing dan idola pertama yang akan menjadi ikutan dan memberi kesan besar sepanjang kehidupan mereka. Jadi, beri perhatian kepada 8 perkara ini.
1. Adab Berpakaian
Elakkan menukar pakaian di hadapan anak kecil seawal usia 2 tahun. Biasakan diri dengan sifat malu dan jangan anggap mereka ‘tak tahu apa-apa’.

Apabila anak semakin besar, galakkan anak memakai baju di tempat yang terlindung dan ajarkan mereka tentang aurat serta tekankan pentingnya mempunyai perasaan malu walaupun di dalam rumah.

Foto Kredit: chd.org
2. Pengasingan Tempat Tidur
Menurut buku ‘Berbicara Mengenai Kesihatan Reproduktif Remaja’, anak-anak sepatutnya sudah diasingkan tempat tidur menjelang usia 5-6 tahun. Malah, ada yang berpendapat mereka boleh diasingkan tempat tidur seawal 3-4 tahun.
Jadi, ibu bapa jangan mengambil mudah akan hal ini demi menjaga keharmonian dan maruah ahli keluarga agar tidak terdedah kepada perkara negatif seperti sumbang mahram dan pendedahan aurat yang berlaku tanpa disedari. Sikap anak kecil yang suka meniru tanpa mengetahui baik buruknya dapat mengundang bahaya, terutamanya jika mereka terlihat aktiviti intim ibu bapa mereka.
Foto Kredit: ofpof.com
3. Batas Pergaulan Dengan Orang Dewasa
Bukan mudah mengajarkan anak untuk tidak terlalu percaya kepada orang, terutamanya orang yang lebih dewasa. Tapi, apa yang boleh diusahakan adalah dengan menjaga batas pergaulan. Antaranya, ingatkan anak supaya tidak membiasakan diri duduk di riba orang lain walaupun kenalan rapat, saudara-mara, pakcik, atau datuk, atau sesiapa saja.
Beritahu pada anak bahawa mereka punya hak untuk tidak disentuh atau dipeluk oleh saudara-mara atau orang luar. Jangan paksa anak semata-mata kerana mahu menjaga hati mereka.
Foto Kredit: understood.org
4. Penapisan Kartun / Gajet Mereka
Sebelum memberikan anak menonton kartun di TV, handphone atau apa-apa video dari internet, pastikan semuanya ditapis terlebih dahulu.
Kini, terlalu banyak ‘ruang’ yang dibolosi oleh anasir jahat untuk mempengaruhi anak-anak kita. Maka, kita pun kena belajar jadi celik IT untuk mengaktifkan mod parental control pada gajet, internet, atau peranti lain yang digunakan oleh anak. Bayangkan, kartun Frozen, Spiderman, bahkan Upin dan Ipin sekalipun ada versi lucahnya!
Peringatan untuk ibu bapa juga, pastikan juga tiada video lucah atau ‘merapu’ yang di download secara sengaja mahupun tidak dalam handphone anda. Anak kecil anda lebih bijak daripada apa yang anda sangkakan. Terlalu mudah bagi mereka untuk mencari dan menjumpai kesemua video ini walaupun anda menyembunyikannya!
Foto Kredit: youtube.com
5. Soal Bersuci
Apabila anak sudah mampu pergi ke tandas sendiri, ajarkan anak cara membersihkan kemaluannya dengan cermat dan betul.
Ingatkan mereka untuk belajar melakukannya sendiri dan jangan sesekali membiarkan orang lain menyentuh bahagian tersebut.
Foto Kredit: muncheemoms.com
6. Rutin Makan & Tidur
Percaya tak, hanya dengan mengamalkan rutin makan dan tidur sejak kecil, anak sudah mampu ditanamkan dengan akhlak yang baik.
Walaupun sekecil usia setahun, anda sudah boleh mendidiknya mengangkat tangan dan membaca Bismillah dan duduk setiap kali hendak makan atau minum. Walaupun mereka tidak mampu menyebutnya dengan sempurna dan tidak memahami maksudnya, semua amalan ini akan menjadi tabiat yang membentuk disiplinnya.
Sebelum tidur, selain membacakan ‘bedtime stories’ untuk mereka, biasakan membaca doa, al-Fatihah, Surah 3 Qul, dan sebagainya.
cjglansingerland.nl
7. Sentuhan Tidak Selamat
Biasanya anak perempuan akan diajarkan untuk berkata TIDAK pada sentuhan-sentuhan yang mencurigakan atau sentuhan tidak selamat. Tetapi, ibu bapa yang mempunyai anak lelaki mungkin terlupa untuk mengingatkan atau menegah mereka daripada melakukan sentuhan sedemikian. Ada yang menganggapnya sebagai gurauan dan mengusik sekadar suka-suka, tetapi anak-anak lelaki perlu tahu bahawa ia adalah perbuatan yang sangat tidak bermoral.
Jika anak-anak mengadukan sesuatu berkaitan hal ini, ambil serius dan jangan teragak-agak untuk menyiasat dan ambil tindakan.

8. Pengaruh Rakan Sebaya
Kebanyakan anak-anak berusia 2 hingga 6 tahun akan tinggal bersama kawan-kawan di taska, rumah pengasuh dan ke tadika. Walaupun masih kecil, pantaulah kawan-kawan mereka kerana pengaruh rakan sebaya adalah salah satu faktor yang mampu menentukan akhlak mereka.
Jika ada kesempatan, ambil peluang untuk mendengar jenis ‘bahasa’ mereka semasa berbicara, perhatikan apa yang dilakukan bersama, dan tabiat baru yang dipelajari daripada rakan-rakan tersebut.
Foto Kredit: rohaiziabdullah.blogspot.com
Tanamkan Adab & Sifat Malu Dalam Diri Anak Sejak Kecil
Pada usia kecil beginilah ibu bapa perlu berusaha menanamkan adab dan sifat malu dalam diri anak. Selain mendidik, luangkan masa untuk membina hubungan dan kepercayaan dengan anak.
Jika kita memanfaatkan waktu dengan anak semasa kecil ini, lebih mudahlah adab ini dilentur dan sebati dalam diri mereka.


10 Adab Mesti Ajar Anak Kecil Supaya Mereka Membesar Jadi ‘Orang’

“Aduh, malunya aku dengan orang sebelah bila bawa anak-anak ke rumah mereka. Sana-sini nak disentuhnya. Berbeza dengan nak dia, bukan main sopan-santun lagi. Apa cara mendidik anak kecil supaya mereka lebih elok perangainya?”
Anak-anak perlu mengamalkan adab-adab yang baik bukan hanya kepada ibu bapa, tetapi juga kepada sesiapa saja, termasuklah segala perkara di sekeliling mereka. Walaupun ia tidak berunsur akademik, nilai kesopanan ini adalah tunjang kejayaan anak-anak pada masa hadapan.

Selain mengucapkan “Terima Kasih” dan “Tolong”, ada banyak cara mendidik anak kecil yang diterapkan supaya timbulnya rasa hormat, simpati, dan bijak menjaga tata tertib.

10 Adab Yang Mesti Diajarkan Kepada Anak Supaya Mereka Jadi ‘Orang’
Berikut adalah cara mendidik anak kecil agar mereka membesar menjadi orang yang berbudi pekerti.

1. Elak Memperkatakan Tentang Penampilan Dan Rupa Fizikal Seseorang
Sentiasa ingatkan anak supaya tidak mengejek penampilan atau rupa fizikal seseorang. Didik anda untuk menilai orang dengan budi pekertinya, dengan kelebihannya. Jangan jadikan paras rupa sebagai ukuran untuk menilai seseorang.
Ucapkan kata-kata yang baik kepada orang tersebut kerana semua orang yang diciptakan Allah adalah cantik.
Foto Kredit: madten.com
2. ‘Mencelah’ Perbualan Orang Dewasa Hanya Apabila Perlu
Latih anak untuk berkata “maafkan saya,” apabila terpaksa mencelah ibu bapa atau orang dewasa yang sedang berbual untuk menanyakan sesuatu.
Jika bukannya sesuatu yang penting, ajarkan mereka supaya menunggu sehingga orang dewasa habis bercakap.
Foto Kredit: online.shorter.edu
3. Mengetuk Pintu Dan Meminta Izin
Anak kecil perlu faham kepentingan meminta izin terutamanya ketika mahu menggunakan atau mengambil sesuatu yang bukan milik mereka.
Sejak kecil, mereka sepatutnya sudah diajar agar menghormati privasi ibu bapa. Perbuatan mengetuk pintu dan minta izin sebelum mereka masuk ke dalam bilik ibu bapa adalah disyariatkan dalam Islam.
Seperti diterangkan dalam Al-Quran, surah An-Nur ayat 58 yang bermaksud:
“Wahai orang yang beriman, hendaklah hamba kamu dan orang yang belum baligh dari kalangan kamu meminta izin (sebelum masuk ke tempat kamu), dalam tiga masa; (iaitu) sebelum sembahyang Subuh, dan ketika kamu membuka pakaian kerana kepanasan tengah hari dan sesudah sembahyang Isyak; itulah tiga masa bagi kamu (yang biasanya terdedah aurat kamu padanya…”).
Foto Kredit: ofpof.com
4. Menghargai Setiap Pemberian
Terapkan kepentingan nilai penghargaan kepada anak. Walaupun sekecil-kecil hadiah atau pemberian, fahamkan mereka betapa seseorang telah berusaha dengan niat yang baik untuk mendapatkannya untuk kita.
Jangan sesekali memperlekehkan atau menunjukkan mimik muka apabila pemberian tersebut bukanlah sesuatu yang mereka harap-harapkan.
Foto Kredit: huffingtonpost.com
5. Menjaga Kebersihan Diri
Berikan anak didikan dalam kebersihan diri masing-masing. Ajar mereka untuk menutup mulut ketika bersin atau batuk, jangan korek hidung dan sentiasa gunakan tisu. Ia bukan saja amalan yang buruk, tetapi boleh menyebarkan penyakit berjangkit.
Ucapkan “Alhamdulillah” sesudah bersin, dan katakan “Yarhamkallah” ketika mendengar orang bersin. Tunjukkan kepada anak cara untuk membersihkan diri selepas bermain dan selepas makan. Ajarkan juga anak supaya membersihkan diri sebelum beribadah.
Foto Kredit: wellcommons.com
6. Letak Dulu Gajet Semasa Bercakap Dengan Orang
Latih mereka untuk memberikan respon dengan sopan apabila orang mengajukan soalan kepadanya. Pandang wajah seseorang apabila bercakap dengan mereka.
Jangan biarkan mereka asyik mengasingkan diri dan sibuk dengan gajet apabila berada dalam majlis tertentu. Sebaliknya, cuba beramah-mesra dengan kenalan dan ahli keluarga. Bukan selalu dapat jumpa, bukan?
Foto Kredit: huffingtonpost.com
7. Adab Di Meja Makan
Bersyukur dengan apa yang dihidangkan dan elakkan menghina makanan. Biar mereka rasa dahulu apa yang dihidangkan dan jangan terus membuat hidangan ‘istimewa’ semata-mata mereka menolak untuk makan makanan tersebut. Tabiat ini boleh menjadikan mereka seorang yang memilih makanan atau ‘picky eater’.
Setelah membaca doa, ambil makanan yang dekat terlebih dahulu. Jangan ambil makanan secara berlebihan tanpa memikirkan orang lain.
Foto Kredit: expertbeacon.com
8. Belajar Urus Diri Sendiri Tanpa Mengharapkan Orang Lain
Biasakan anak-anak untuk menguruskan diri sendiri seperti menyiapkan pakaian sekolah, menyimpan beg, mengemas bilik tidur, dan sebagainya.
Walaupun anda mempunyai pembantu rumah, semua kemahiran mengurus diri ini tidak patut diserahkan kepada pembantu tersebut. Sebaliknya, ianya amat penting untuk anak-anak melakukannya sendiri supaya dapat melatih mereka membesar sebagai seorang yang berakhlak mulia, bijak mengurus diri dan tidak menyusahkan orang lain.
Foto Kredit: properti.liputan6.com
9. Menjaga Persekitaran
Ingatkan anak supaya sentiasa menjaga kebersihan dan jangan membuang sampah merata-rata. Jika tiada tong sampah, simpan dahulu sampah di dalam poket atau plastik. Tegaskan kepada mereka bagaimana sampah-sarap boleh menjadi punca kepada pelbagai penyakit dan pembiakan haiwan perosak.
Tabiat ini memang ‘menyakitkan mata’, lebih-lebih lagi mereka yang suka membuang sampah keluar dari kenderaan!
Foto Kredit: harryhelmet.com
10. Menyayangi Haiwan
Seperkara lagi, jangan dihina kucing-kucing jalanan, tetapi tunjukkanlah contoh yang baik dengan memberi mereka makanan. Jika tidak, cukuplah kita sekadar mengucapkan perkataan yang baik dan tidak mengasari haiwan tersebut sesuka hati.
Foto Kredit: mamatoga.com
“Pelajari Dahulu Adab Sebelum Ilmu”
Dalam Islam, pendidikan adab yang merupakan tanggung jawab utama ibu bapa yang sepatutnya telah dibiasakan sejak kecil lagi. Malah, sebahagian besar ulama menekankan bahawa pendidikan adab kepada anak hendaknya didahulukan berbanding ilmu.
Cara mendidik anak kecil dengan adab dan akhlak yang baik bukanlah perkara yang mudah. Oleh itu ia perlu diterapkan seawal usia kerana pergaulan anak terhadap persekitaran akan turut mempengaruhi kelakuannya. Maka, sekiranya asasnya tidak utuh, anak pun senang terikut-ikut dengan perbuatan orang lain yang tidak sepatutnya.
Imam Malik pernah berkata, “Dulu ibuku menyuruhku untuk menuntut ilmu daripada seorang guru di kota Madinah. Ibuku berkata,“Pelajarilah adab darinya sebelum mengambil ilmunya.”


Anak Tak ‘Behave’ Sebenarnya Perlu Dipeluk. Lihat 6 Perubahan Yang Berlaku

Bila anak buat perangai, bukan mudah kita nak mengawal emosi. Rasa nak marah, menjerit, lari jauh-jauh, dan ada masanya kita dah fed-up dengan semua drama ini.
Apa pun keadaan kita pada waktu itu, cubalah tawarkan pelukan kepada anak walaupun rasa ‘terpaksa’. Malah, tindakan ini turut disarankan oleh pakar psikologi.

6 Sebab Kena Peluk Anak Erat-erat Masa Mereka Buat ‘Perangai’
Salah satu cara mendidik anak nakal dan selalu tantrum adalah dengan memeluk mereka. Ini sebabnya yang kita perlu tahu.
1. Lebih Mudah ‘Dilentur’ Dengan Kasih Sayang
Anak kecil lebih mudah untuk mendapat pengajaran melalui kasih sayang berbanding hukuman atau pukulan. Apabila kita menjerit atau mengugut, anak-anak berasa ‘takut’ dan tidak lagi melakukan apa yang kita larang di hadapan kita. Tapi mungkin mereka akan membina ‘dinding’ dan berlakulah jurang antara ibu bapa dan anak-anak.

Sesetengah ibu bapa menganggap mencubit, menjentik, piat telinga atau ‘pukulan kecil’ itu tidak mendatangkan mudarat kepada anak-anak. Tapi sebaliknya, kajian mengesahkan bahawa kesan pukul anak termasuklah apa-apa hukuman berbentuk fizikal mampu mendatangkan kesan negatif kepada tubuh dan minda mereka walaupun anak baru sekecil usia setahun.

Foto Kredit: thetimes.co.uk
2. Belajar Luahkan Perasaan
Kadangkala, mereka tidak tahu bagaimana sepatutnya mengatur ayat untuk meluahkan perasaan mereka dengan betul. Mengurus emosi memerlukan latihan demi latihan. Oleh itu, penting untuk kita tahu bahawa anak kecil sebenarnya sedang melalui emosi ‘roller coaster’ yang barangkali terlalu sukar untuk dikendalikan pada satu-satu masa.
Dengan menawarkan pelukan, ia membuka ruang kepada si anak untuk bertenang, berfikir sejenak, dan cuba memilih tindakan yang sepatutnya dilakukan.
Foto Kredit: parenting.com
3. Break The Cycle
Tahukah anda, semasa anak buat ‘perangai’, sebenarnya mereka juga berasa kurang selesa dan tidak berniat memalukan ibu bapa di hadapan orang ramai.
Apabila kita memarahi mereka, anak-anak menganggap kita tidak mempedulikan perasaan mereka. Malah, ia boleh membuat mereka berasa lebih teruk dan mungkin menganggap diri mereka ‘jahat’. Jadi, kitaran ini akan berterusan hanya menjadikan anak tambah menangis.
Jadi, break the cycle, atau hentikan kitaran ini dengan menawarkan pelukan.
Foto Kredit: alamy.com
4. Membuka Ruang Untuk Komunikasi Berkesan
Salah satu cara untuk membuat anak bekerjasama dengan ibu bapa adalah melalui komunikasi berkesan. Semasa masing-masing sedang marah, kita mungkin akan mengeluarkan kata-kata yang tidak sepatutnya.
Oleh itu, pelukan adalah cara yang paling mudah tetapi memberikan kesan yang cukup magikal!
Foto Kredit: huffingtonpost.com
5. Diingatkan Tentang Unconditional Love
Sungguhpun mereka sedia maklum bahawa kita sayangkan mereka, mereka perlu selalu diingatkan, lebih-lebih lagi ketika sedang menghadapi masalah dan dilanda kesedihan.
Melalui pelukan, ia juga mengingatkan anak bahawa satu kesilapan tidak menjadikan mereka anak yang jahat atau teruk. Penting untuk mereka tahu bahawa kita bukannya tidak sukakan mereka, kita cuma tidak setuju dengan sesuatu perbuatan pada satu-satu masa. Beritahu apa perbuatan itu dan nyatakan sebabnya dengan jelas.
Foto Kredit: romper.com
6. Ia Menenangkan Ibu Bapa Juga!
Kadangkala, kita orang dewasa ini yang perlukan sebuah pelukan. Pelukan untuk menenangkan keserabutan, mengubat keletihan, dan memberi semangat. Pelukan ini jugalah yang dapat memberitahu kita bahawa kita sedang berusaha menjadi ibu bapa yang baik buat anak-anak.
Maka, tak hairanlah ahli terapi juga menyarankan bahawa setiap orang memerlukan sekurang-kurangnya 8 pelukan setiap hari untuk menjadi seorang yang bahagia!
Foto Kredit : filori.net
Pelukan Ibu Bapa Adalah ‘Penyelamat’ Anak-anak
Ketika marah, mungkin kita sedang berlawan dengan ego dan perasaan kita, tetapi percayalah bahawa sebuah pelukan kepada anak tidak pernah sesekali merugikan.
Bahkan, anak-anak yang lebih besar juga tentu akan berasa lega dan amat menghargainya jika mendapat pelukan daripada ibu bapa. Jadi, lain kali tak perlu teragak-agak untuk memeluk anak-anak, sungguhpun semasa mereka tidak berkelakuan baik.


Tiga Waktu Ini Paling Penting Untuk Momen ‘Parents-Kids’ Supaya Anak Rasa Disayangi

Siapa sahaja yang tidak ingin diri rasa disayangi bukan? Tambah pula bagi anak-anak yang sedang melalui proses mendewasakan diri, kasih sayang dari ibu bapalah yang akan membentuk peribadi mereka. Mungkin menjadi trend kini bagi mak ayah menunjukkan kasih sayang dengan membawa anak berjalan-jalan dan bercuti, namun tidak semua mempunyai kemampuan yang sama.
Ternyata, anda mempunyai tiga waktu penting dalam kehidupan seharian untuk mencipta momen ‘parents-kids’ yang dikongsikan oleh Doktor Malar di laman Twitternya supaya anak rasa disayangi sehingga dewasa. Tidak perlu berbelanja mewah kerana kebahagiaan yang diciptakan bersama ini berkonsepkan sederhana namun impak positif yang sangat tinggi.

Baca juga: “Ini Antara 15 Kesalahan Semasa Mengajar Anak Yang Saya Kesal Sampai Sekarang..”
TIGA WAKTU PALING PENTING UNTUK MOMEN ANAK-ANAK
Sekarang ni macam trend, parents kena bawak anak-anak pergi holiday,shopping mall, jenjalan dan macam-macam lagi dengan niat nak bagi anak rasa disayangi.

Tapi sebenarnya, ada’ 3 MOMENT PARENTS-KIDS’ yang SANGAT penting nak bagi anak-anak rasa disayangi.

1) BANGUN TIDUR DI PAGI HARI

Moment paling penting, sebab sampai budak tu besar panjang akan terpahat dalam hati dia. Mak jangan kejut anak terjerit-jerit atau dengan nada tergesa-gesa. Terlambat macam mana pun, usap rambut dia sikit, kucup dahi & bisikkan, “Bangun sayang”. BISIK adalah kata kunci.
2)PULANG DARI SEKOLAH

Sama ada anak balik sekolah, atau mak balik kerja, peluk kuat-kuat, cium sikit & ucapkan “Mommy missed you, how was your day?” Esok lusa bila dia dah besar & ada masalah, dia tahu kalau balik rumah mak akan peluk kuat-kuat dan cium. Sebab tu moment ni sangat penting.
3) MALAM BILA NAK MASUK TIDUR

Ucapkan terima kasih & ajar anak bersyukur sebelum tidur. Terima kasih sebab tolong mak cuci pinggan petang tadi. Thanks sebab mengalah bila bergaduh dengan adik tadi. Syukur kita ada rezeki pergi shopping tadi. Syukur Nenek masih sihat dan bersama kita.
Tiga moment ni sangat penting bila anak-anak membesar sebab ia akan memberi impak besar dalam minda mereka. Sebagai Ibu, memang kita sayangkan anak kita, tapi kita sering terlupa atau tak sempat nak ucap kata-kata sayang tu.
Zahirkan perasaan anda dalam moment ni agar ia terpahat dalam hati mereka.
Walaupun ucapan dan kucupan dari Ibu yang akan memberi impak paling tinggi dalam minda dan memori anak-anak, bagus jugak kalau si Ayah buat benda yang sama.
Malah, kalau Ibu & Ayah boleh bergilir menghargai anak dalam 3 MOMENT ini, nescaya ia akan memberi IMPAK POSITIF PALING TINGGI.
Sumber: Twitter Dr.Malar


Cantik Saja Tak Cukup. Ini 9 Cara Didik Anak Perempuan Yang Bijak & Konfiden

“Aina, dah besar nanti nak jadi apa?”
“Aina nak jadi Princess!”

Kecantikan memang sinonim dengan anak perempuan, sungguhpun mereka dibesarkan oleh ibu yang tak pernah mengenakan ‘make-up’ dan jarang bergaya sakan. Lumrahnya, kaum perempuan dikurniakan sensitiviti, kelembutan, serta penuh dengan emosi. Namun, sebenarnya ia tidak patut dilihat sebagai kekurangan. Sebaliknya, ibu bapa perlu sedar bahawa sifat inilah yang menjadikan karakter mereka begitu unik dan amat istimewa.
Oleh itu, penting untuk ibu bapa melihat keunikan ini dari sudut pandang yang positif. Dengan itu, bolehlah kita menggilap potensi mereka dan membesarkan seorang anak perempuan yang berkeyakinan tinggi, bijak, dan bersemangat waja.

9 Cara Mendidik Anak Perempuan Yang Bijak & Konfiden
Berikut adalah beberapa cara mendidik anak perempuan yang hebat dari segi luaran dan dalaman.

1. Layan ‘Kepetahan’ Mereka
Kebanyakan anak perempuan memang petah bercakap. Menurut kajian, anak perempuan umumnya lebih cepat bercakap berbanding anak lelaki, di mana pada usia 16 bulan anak perempuan dikatakan mampu mengucapkan 100 perkataan secara purata berbanding sekitar 30 perkataan bagi anak lelaki.
Dengan melayan mereka berbual dan menjawab soalan, anda telah menggalakkan keyakinan diri dalam anak kecil secara tidak langsung. Tindakan ini juga boleh memperkuatkan keinginan untuk terus meneroka.
Foto Kredit: babyeinsteindev.workdpress.com
2. Ambil Kira Pendapat Mereka
Dunia anak kecil penuh imaginasi. Ada kalanya mereka memperkatakan sesuatu yang dianggap tidak masuk akal. Tapi, jangan sesekali memperkecilkannya. Sebaliknya, cuba wujudkan ruang untuk berfikir secara kritis dengan mengatakan “Kenapa tidak?”, atau tunjukkan minat anda dengan memintanya menjelaskan lebih lanjut tentang perkara tersebut.
Bayangkan jika anda membentak mereka dan memberitahu bahawa semua itu karut. Mereka akan berasa malu dan tidak mahu diperlekehkan lagi. Insiden seperti ini boleh menjadikan mereka cenderung berasa rendah diri dan kurang teruja untuk meneroka benda baru di sekeliling mereka.
Foto Kredit: tjudeofthelakeschool.org
3. Tidak Mengehadkan Kreativiti & Minat Mereka
Ambil serius terhadap minat dan kreativiti mereka. Tidak perlu terikat pada stereotaip – contohnya perempuan mesti pandai memasak, membuat kuih, atau bersolek. Sebaliknya, galakkan mereka menjadi diri sendiri.
Beri mereka buat pilihan terhadap minat mereka sendiri. Jika anak suka berenang, bawalah mereka selalu berenang atau masukkan mereka ke kelas renang. Sekiranya anak suka membaca, sediakan mereka bahan bacaan yang secukupnya dan bawalah mereka selalu ke perpustakaan. Walaupun anak anda seorang yang kelihatan ‘girly’, siapa tahu mereka sebenarnya sukakan adventure dan minat membaca atlas?
Malah, jika anak suka memanjat sekalipun, tak salah kalau libatkan mereka dengan sukan ekstrem seperti wall climbing dan sebagainya. Menurut penelitian, anak-anak yang diasah bakatnya sejak kecil akan mempunyai daya keyakinan diri yang lebih positif.
Foto Kredit: thefederalist.com
4. Galakkan Mereka Berdikari
Dalam hal ini, cara mendidik anak perempuan sebenarnya tidak banyak bezanya dengan anak lelaki. Galakkan mereka belajar menguruskan diri sendiri dan mempunyai sikap prihatin terhadap sesama ahli keluarga.
Di samping itu, beri kepercayaan kepada anak perempuan untuk turut membantu tugas yang dibuat oleh ayah. Contohnya, mencuci kereta, membaiki paip yang rosak, atau berkebun. Selain menggalakkan waktu ‘bonding’, anak juga dapat meneroka minat yang baru.
Foto Kredit: reddit.com
5. Elakkan Sekadar Memuji Paras Rupa
Salah satu cara mendidik anak perempuan yang berkesan adalah dengan mempraktikkan teknik memuji yang sebetulnya.
Jika selama ini kita asyik cakap, “Cantiknya anak Mama/Papa,” cuba ubah pujian ini ke arah yang lebih membina supaya mereka tidak terlalu fokus terhadap kecantikan luaran.
Sebaliknya, banyakkan memuji usaha mereka dalam menjayakan sesuatu perkara. Anak-anak perlu tahu secara terperinci apakah perbuatan yang menyebabkan anda berasa bangga dengannya. Dengan cara ini, mereka dapat belajar dan mengembangkan sesuatu kemahiran dengan lebih baik.
Foto Kredit: theembassyinc.org
6. Peranan Ayah Beri Impak Yang Besar
Para pengkaji mendapati bahawa anak perempuan yang mempunyai hubungan erat dengan bapa mereka adalah lebih berkeyakinan tinggi dan berani menyahut cabaran untuk mencuba perkara baru. Apabila seorang ayah melayan kaum wanita dengan baik dan penuh hormat, anak perempuan juga akan belajar untuk menghargai diri mereka seadanya.
Jika seorang anak perempuan mempunyai seorang lelaki dalam hidupnya yang membuatnya selesa untuk menjadi diri sendiri, bergurau, menunjukkan bakat, berkongsi perasaan, dan menyatakan pendapatnya, mereka tidak akan perlu mencari ‘lelaki lain’ untuk membuatnya berasa istimewa.
Foto Kredit: http://www.alarab.co.uk/
7. Imbangkan Dengan Superhero Perempuan
Sukar untuk kita menepis kuasa media kerana memang naluri anak-anak kecil cepat tertarik dengan animasi dan kartun. Tapi, kita sebagai ibu bapa boleh memainkan peranan untuk memantau apa yang mereka tonton.
Elakkan kartun-kartun yang kurang kontennya dan hanya bersandarkan kepada konsep ‘fairy tale’ atau ‘happy ever after’. Antara contoh kartun yang mempunyai mesej ‘girl power’ adalah Zootopia, The Incredibles, Brave, Dora The Explorer dan banyak lagi.
Zootopia mengisahkan keberanian arnab kecil ini yang juga pegawai polis. / Foto Kredit: businessinsider.com
8. Beri Ruang Privasi
Dengan memberi ruang privasi, anak perempuan lebih mudah untuk diajar berdikari, contohnya; mengemas katil sendiri, menyimpan mainan di tempatnya, dan menulis di meja tulisnya.
Apabila anak perempuan semakin membesar, mereka akan cenderung untuk menjadi lebih senyap, kritikal terhadap diri sendiri, dan kurang konfiden terhadap imej diri. Dengan adanya ruang privasi, anak-anak boleh belajar mengawal emosi sambil dipantau oleh ibu bapa.
Foto Kredit: peimag.com
9. Ajarkan Tentang ‘Hal Wanita’
Sebagai seorang ibu, jangan terlalu lengah untuk menerangkan tentang hal-hal wanita kepada anak. Antaranya perkara terawal yang perlu disentuh adalah bab berkaitan aurat. Jadikan ia sebagai sesuatu yang santai dan tidak memberatkan. Jangan sekadar melarang dan memberi amaran keras, tetapi mulalah dengan menceritakan kelebihannya.
Apabila anak sudah masuk usia sekitar 8-9 tahun, jangan kekok untuk bercerita kepada anak tentang haid, mandi wajib, serta hal-hal lain yang berkaitan agar mereka lebih bersedia menghadapi alam keremajaan.
Foto Kredit: elplaneta.ws
Anak Perempuan Banyak Meniru Perwatakan Ibunya
Cara mendidik anak perempuan tidak hanya terhad kepada apa yang kita ajarkan, tetapi juga apa yang kita cerminkan. Menurut kajian, kebanyakan anak perempuan seawal usia 7 tahun mengakui bahawa keperibadian ibu mereka memainkan peranan besar dalam cara mereka melihat diri mereka sendiri.
Oleh itu, sentiasalah berfikiran positif hargai setiap kelebihan diri masing-masing. Elakkan memandang cermin dan ‘mengutuk’ diri sendiri sebagai gemuk atau tak cantik. Tanpa disedari, ia boleh membawa mesej yang mendalam pada diri si anak perempuan!


5 Cara Mendidik Anak Tanpa Memukul, Merotan & Memekik

Penat sebenarnya menjerit dan memekik. Siapa yang ada anak, tentu faham perasaan ini. Bukan mudah untuk menahan marah bila anak buat hal.
Pengasuhan anak-anak adalah satu tugas yang mencabar, tetapi juga memuaskan. Anda tentu sekali mahu anak-anak memiliki tingkah laku, akhlak dan disiplin yang baik. Ramai ibu bapa mula memukul anak-anak mereka apabila mereka gagal untuk mengajar nilai-nilai yang baik – tetapi betulkah cara tersebut?

Pukul anak?
Memukul dianggap sebagai salah satu daripada lapan strategi disiplin yang akan memburukkan lagi masalah disiplin anak-anak. Kanak-kanak tidak akan belajar menguruskan dan menyelesaikan masalah dalam situasi tertentu jika anda memukul mereka, malah keadaan ini akan memburukkan lagi situasi.
Guna kekerasan?
Hukuman adalah perlu untuk mendisiplinkan anak-anak dan memupuk akhlak yang baik dalam diri mereka. Walau bagaimanapun, tindakan memukul, merotan atau memekik pada anak-anak untuk menghukum mereka adalah tidak betul.

Cara mendidik anak tanpa memukul
Berikut merupakan cara yang berkesan untuk mendisiplinkan anak-anak tanpa memukul mereka. Mari kita lihat bagaimana anda boleh menghukum mereka tanpa memukul.

1. Buat tak tahu pada anak
Foto Kredit: Screencap youtube.com
Cuba ‘ignore‘ anak. Bila dia panggil, kita buat-buat tak tahu.
Masa pengasingan adalah cara yang berkesan untuk menghukum. Apabila anak-anak anda melakukan kesalahan disiplin atau melakukan perbuatan yang salah, berikan mereka masa pengasingan. Masa pengasingan bermakna anda perlu mengasingkan anak anda dan membiarkan mereka duduk diam untuk beberapa ketika di tempat yang tenang jauh dari orang lain – berikan mereka masa 10 minit atau lebih bergantung kepada umur mereka.
Cara ini boleh memberikan anak anda masa untuk berfikir tentang tingkah laku mereka. Selepas tamat masa, bincangkan masalah dengan anak-anak anda.
2. Ambil barang kegemaran dari mereka
Foto Kredit: mumscalling.com
Mengambil barang kesukaan dari anak-anak anda merupakan cara menghukum yang berkesan. Jika mereka bergaduh dan berebut mainan kegemaran mereka, cara yang terbaik adalah dengan mengambil dan menyimpan mainan tersebut.
Mereka boleh mengambil semula mainan tersebut pada hari Ahad akan datang atau apabila anda berpuas hati dengan tingkah laku mereka.
Kalau mahu lagi ‘extreme‘, buang terus dalam tong sampah. Tengok apa reaksi dia
3. Main tarik tali dengan gajet
Foto Kredit: Google
Teknologi merupakan salah satu kegemaran anak-anak anda. mereka gemar bermain permainan video, menonton rancangan kegemaran mereka di TV dan melayari internet dengan komputer. Jika mereka biadap dan berkasar, anda boleh mengurangkan masa mereka bermain dengan gajet.
Jika mereka tidak turun makan malam tepat pada masanya selepas diberi amaran satu hingga dua kali, anda boleh mengambil keistimewan untuk menonton TV.
4. Suruh dia buat kerja orang dewasa
Jika anda dapati anak anda menyebabkan anda terlepas makan tengah hari, suruh mereka melakukan kerja yang boleh menggantikan masa anda seperti membasuh pinggan mangkuk, melipat pakaian atau membersihkan bilik.
Mereka perlu tahu akibatnya apabila mereka menyebabkan kesukaran pada orang lain. Ini adalah cara yang berkesan untuk mengajar mereka bahawa tindakan mereka memberi kesan kepada orang lain.
5. Jangan bagi dia main di luar
Ini adalah cara yang sangat tegas dalam menghukum mereka dan cara ini lebih berkesan dari memukul mereka. Apabila anak-anak anda melakukan kesalahan dan anda mahu mengajar mereka tanpa memukul, jangan berikan mereka waktu bermain. Biar dia bosan dalam rumah.
Beri amaran kepada anak-anak terlebih dahulu. Jika mereka tidak mendengar, mereka tidak boleh keluar bermain untuk satu atau dua hari.
6. Disiplinkan anak, ikut peraturan
Tetapkan peraturan rumah seawal mungkin dan terangkan akibatnya jika peraturan tidak diikuti. Bincangkan peraturan tersebut dan akibat dengan anak-anak. Jika terdapat apa-apa perubahan terhadap peraturan tersebut, beritahu mereka.
Contohnya, “Kalau sepah-sepah mainan, mama terus buang masuk dalam tong sampah!”.
Berpegang kepada peraturan dan hukum anak-anak anda tanpa memukul jika mereka tidak mengikut peraturan. Anda juga perlu memberi amaran sebelum menghukum mereka.
Akhir kata
Foto Kredit: huffingtonpost.com
Bukan mudah menjadi ibu-bapa zaman sekarang. Banyak sangat cabarannya. Kita dulu dididik dengan cara yang tidak sama, kerana zaman berubah. Lebih afdal guna cara Islam untuk disiplin anak. Habiskan lebih banyak masa bersama anak-anak anda.
Jadilah contoh ikutan dan segalanya akan tersusun atur.Jika masih lagi tidak berjaya, gunakan teknik psikologi untuk mendidik anak.
Semoga anak-anak kita menjadi anak-anak yang soleh dan solehah kelak.
Inspirasi: indiaparenting.com